cyanic-selkie/wikianc huggingface dataset:
গতিশীল প্ৰসম্ভাব্য সাধাৰণ সাম্যাৱস্থা আৰ্হি
লুকাচৰ সমালোচনা আৰু প্ৰভাৱ
১৯৭৬ত অৰ্থনীতিবিদ ৰবাৰ্ট লুকাচে তৎকালীন সমষ্টিবাদী-অৰ্থনীতিৰ এক তীক্ষ্ন সমালোচনা আগবঢ়াইছিল। লুকাচে যুক্তি দাঙি ধৰিছিল যে অৰ্থনীতিৰ অতীতত দেখা দিয়া সম্বন্ধৰ আধাৰত অৰ্থনীতিৰ ভৱিষ্যৎ জনাৰ চেষ্টা কৰা অবান্তৰ, বিশেষকৈ, যেতিয়া উপলব্ধ তথ্য পুঞ্জৰ ৰূপৰ। কেইন্সিয়ান অৰ্থনীতিত ব্যৱহৃত নিৰ্ণয় সিদ্ধান্ত, যেনে কেইন্সিয়ান ৰাজকোষীয় নীতি গুণক সংৰচনাত্মক নহয়-- এনে সংখ্যা কোনো অৰ্থনীতিৰ অচল গুণাগুণ নহয়, বৰং কোনো বিশেষ পৰিস্থিতিত অৰ্থনীতিত বসবাস কৰা মানুহে গ্ৰহণ কৰা সিদ্ধান্তৰ প্ৰতিফলনহে। সেয়ে চৰকাৰে নিজৰ নীতি সলনি কৰিলে, তেনে সংখ্যাও সলনি হ'ব পাৰে। তেনেহ'লে, অতীতত দেখা দিয়া সংখ্যাৰ আধাৰত বৰ্তমানৰ নীতিৰ ভৱিষ্যতত প্ৰভাৱ জনা অসম্ভৱ।
লুকাচৰ সমালোচনাৰ প্ৰভাৱত অনেক অৰ্থনীতিবিদে তেতিয়াৰ কেইন্সিয়ান পদ্ধতিৰ সলনি নতুন ধ্ৰুপদী অৰ্থনীতিৰ আধাৰত আৰ্হি তৈয়াৰ কৰিবলৈ আৰম্ভ কৰিলে। যুক্তিসংগত প্ৰত্যাশা তত্ত্বৰ ব্যৱহাৰ কৰা হ'ল। এনে কিছু আৰম্ভণিতে বিকশিত আৰ্হি আছি বাস্তৱ ব্যৱসায় চক্ৰৰ আৰ্হি। এটি অতিকৈ জনপ্ৰিয় আৰ্হি হ'ল কিডলেণ্ড আৰু প্ৰেস্কটৰ ১৯৮২ৰ আৰ্হি। এনে আৰ্হিসমূহত, কেইন্সিয়ান প্ৰাচলসমূহক ব্যষ্টিবাদী-অৰ্থনীতিৰ আধাৰত, অৰ্থনীতিত বসবাস কৰা লোকৰ নিৰ্ণয়ৰ ফলস্বৰূপেহে চোৱা হ'ল, লুকাচৰ সমালোচনা মনত ৰাখি। সেয়ে এনে আৰ্হিত চৰকাৰে নীতি সলনি কৰিলে পুঞ্জীয় "প্ৰাচল"সমূহ সলনি হোৱাৰ সম্ভাৱনা থাকে। যিহেতু ব্যষ্টিবাদী-আধাৰ অৰ্থনীতিত থকা মানুহৰ পচন্দৰ ভিত্তিত অধ্যয়ন কৰা হয়, সেয়ে কল্যাণ মাপ কৰাৰ দৃষ্টিৰ পৰা DSGE আৰ্হি ব্যৱহাৰ কৰা লোভনীয়। সাধাৰণতে এনে আৰ্হিৰ পৰা এই তৰ্কই আগবঢ়োৱা হয় যে চৰকাৰৰ হস্তক্ষেপে মানুহৰ ক্ষতিহে কৰিব। এনে ধাৰণাক অনেকে বিৰোধ কৰে, বিশেষকৈ এই কথা মন কৰি যে বাস্তৱ ব্যৱসায় চক্ৰ তত্ত্বত কেইবাটাও এনে চৰ্ত সত্য ববুলি মানি লোৱা হয় যি প্ৰকৃততে অসত্য। নতুন কেইন্সিয়ান আৰ্হিসমূহত এনে কেইবাটাও চৰ্তক বাদ দিয়া হৈছে, আৰু সেয়ে বৰ্তমানে নতুন কেইন্সিয়ান আৰ্হিসমূহ অধিক ব্যৱহৃত।
লগতে চাওক
শ্ৰেণী:অৰ্থনৈতিক আৰ্হি
ৰচুলন বাঈ
ৰচুলন বাঈ (Rasoolan Bai; ১৯০২- ১৫ ডিচেম্বৰ ১৯৭৪) এগৰাকী ভাৰতীয় শীৰ্ষস্থানীয় শাস্ত্ৰীয় কণ্ঠশিল্পী আছিল। বেনাৰচ ঘৰানাৰ সৈতে তেওঁৰ সম্পৰ্ক আছিল আৰু 'তপ্পা' আৰু থুমৰীৰ এটা বিভাগ 'পূৰব অংগ'ত তেওঁ বিশেষত্ব অৰ্জন কৰিছিল।
কৰ্মজীৱন
যদিও তেওঁ জীৱনকালত সঙ্গীতেৰে খ্যাতিৰ শিখৰত উপনীত হৈছিল, তেওঁৰ মৃত্যু হৈছিল এক চূড়ান্ত দাৰিদ্ৰ অৱস্থাত। তেওঁৰ অনুষ্ঠান প্ৰায়ে সম্প্ৰচাৰ কৰা আকাশবাণী কেন্দ্ৰৰ সন্মুখতে এখন চাহৰ দোকান দি শেষলৈ তেওঁ জীৱন-নিৰ্বাহ কৰিছিল। শাস্ত্ৰীয় কণ্ঠশিল্পী নেইনা দেৱীয়ে তেওঁৰ ওচৰতে শিক্ষা লাভ কৰিছিল। ১৯৬৯ চনত বাৰাণসী চহৰত হোৱা সাম্প্ৰদায়িক সংঘৰ্ষৰ সময়ত তেওঁৰ ঘৰ জ্বলাই দিয়া হৈছিল। ১৯৭৪ চনৰ ১৫ ডিচেম্বৰত ৭৪ বছৰ বয়সত তেওঁৰ মৃত্যু হয়।
বঁটা
১৯৫৭ চনত কণ্ঠসঙ্গীত শিতানত তেওঁ সঙ্গীত নাটক একাডেমী বঁটা লাভ কৰে। ৰাষ্ট্ৰপতি ৰাজেন্দ্ৰ প্ৰসাদে নতুন দিল্লীত তেওঁক এই বঁটা প্ৰদান কৰিছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় কণ্ঠশিল্পী শ্ৰেণী:সংগীত নাটক একাডেমী বঁটা বিজয়ী
আনন্দ (চলচ্চিত্ৰ)
আনন্দ (Anand) ১৯৭১ চনত মুক্তিপ্ৰাপ্ত এখন হিন্দী ভাষী ভাৰতীয় চলচ্চিত্ৰ। হৃষিকেশ মুখাৰ্জীৰ দ্বাৰা পৰিচালিত চলচ্চিত্ৰখনৰ মুখ্য ভূমিকাত অভিনয় কৰিছে ৰাজেশ খান্নাই। অমিতাভ বচ্চন, সুমিতা সন্যাল, ৰমেশ দেৱ আৰু সীমা দেৱ আছিল সহকাৰী অভিনয় শিল্পী।
কাহিনীৰ সাৰাংশ
অনক'লজিষ্ট ভাস্কৰ বেনাৰ্জীয়ে দুখীয়া মানুহক বিনামূলীয়াকৈ চিকিৎসা সেৱা আগবঢ়ায়। তথাপিও তেওঁ সুখী হ'ব পৰা নাছিল কিয়নো তেওঁ আটাইকে বিনামূলীয়াকৈ সম্পূৰ্ণৰূপে চিকিৎসা কৰিবলৈ অসমৰ্থ। তেওঁৰ চাৰিওফালে চলি থকা মানুহৰ অসুখ-বিসুখ, জ্বালা-যন্ত্ৰণা আৰু দৰিদ্ৰতাই তেওঁক এক প্ৰকাৰ নিৰাশাবাদী কৰি তুলিছিল। স্পষ্টবাদী ভাস্কৰ বেনাৰ্জীয়ে এচাম ধনী মানুহৰ কাল্পনিক অসুখবোৰ চিকিৎসা কৰিবলৈ অমান্তি হৈছিল। অৱশ্যে তেওঁৰ বন্ধু ডাক্টৰ কুলকৰ্ণীৰ পথছোৱা তেওঁতকৈ সামান্য পৃথক আছিল। ডাক্টৰ কুলকৰ্ণীয়ে সেই এচাম ধনী মানুহৰ কাল্পনিক অসুখবোৰ ঠিক কৰি টকা কিছু অৰ্জন কৰে আৰু সেই টকাৰে দুখীয়া মানুহক বিনামূলীয়াকৈ চিকিৎসা কৰে।
এদিন ডাক্টৰ কুলকৰ্ণীয়ে ভাস্কৰ বেনাৰ্জীক আনন্দৰ সৈতে চিনাকি কৰাই দিয়ে। আনন্দ অন্ত্ৰৰ লিম্ফ'ছাৰক'মা (Lymphosarcoma of the intestine) নামৰ এবিধ বিৰল কৰ্কট ৰোগৰ দ্বাৰা আক্ৰান্ত। আনন্দ আছিল স্বভাৱতে ফূৰ্ত্তিবাজ। ছয় মাহতকৈ বেছি সময় জীয়াই নাথাকিব বুলি জানিও সি আনৰ আগত উদাসীনভাৱেই আচৰণ কৰিছিল আৰু সদায় নিজৰ আশে-পাশে থকা লোকসকলক সুখী ৰাখিবলৈ চেষ্টা কৰিছিল। লাহে লাহে ভাস্কৰ বেনাৰ্জী আৰু আনন্দৰ মাজত গভীৰ বন্ধুত্ব স্থাপন হয়। প্ৰথম সাক্ষাৎ হোৱা দিন ধৰি আনন্দ‌ই ভাস্কৰ বেনাৰ্জীক বাবুমোশাই বুলি সম্বোধন কৰে। আনন্দ এক বিৰল প্ৰতিভাৰ অধিকাৰী। সি সহজেই মানুহক আকৰ্ষণ কৰি তেওঁলোকৰ লগত বন্ধুত্ব স্থাপন কৰিব পাৰিছিল।
সময়ৰ লগে লগে আনন্দৰ স্বাস্থ্য বেয়াৰ ফালে ঢাল খায় আৰু ঘৰতেই থাকিবলগীয়া হয়। এদিন আনন্দ‌ই ভাস্কৰে পাঠ কৰা এটা কবিতা ৰেক'ৰ্ড কৰে আৰু নিজেও কিছু কথা যোগ কৰে আৰু সিহঁত দুয়োৰে হাঁহিও টেপটোত একেলগে ৰেক'ৰ্ড কৰে। জীৱনৰ শেষ সময়ছোৱাত তাৰ বন্ধুসকল তাৰ ওচৰতে উপস্থিত আছিল যদিও ঔষধ অনাৰ অৰ্থে ভাস্কৰ ঘৰৰ বাহিৰলৈ গৈছিল। এনেতে আনন্দ‌ই ভাস্কৰক চিঞৰি মাতে আৰু শেষ নিশ্বাস ত্যাগ কৰে। কিছু সময় পাছত ভাস্কৰ উভতি আহে আৰু আনন্দক মাত এষাৰ দিবলৈ কান্দি কান্দি কাকূতি মিনতি কৰে। এনেতে হঠাৎ টেপটো বাজি উঠে আৰু আনন্দ‌ৰ মাত সকলোৱে শুনিবলৈ পায় আৰু আটাইয়ে তাৰ বাবে কান্দিবলৈ ধৰে।
আনন্দৰ জীৱনক লৈ ভাস্কৰ বেনাৰ্জীয়ে এখন কিতাপ লিখি উলিয়ায় আৰু কিতাপখন সাহিত্যৰ এখন মহান ৰচনা হিচাপেও পৰিগণিত হয় যাৰ বাবে ভাস্কৰ বেনাৰ্জীয়ে সৰস্বতী পুৰস্কাৰ লাভ কৰিবলৈ সক্ষম হয়।
শেষত ভাস্কৰ বেনাৰ্জীয়ে স্বগোতক্তি কৰি কয় যে “আনন্দ মৰা নহী, আনন্দ মৰতে নহী” (আনন্দ মৰা নাই, আনন্দ নমৰে)।
বাহ্যিক সংযোগ
শ্ৰেণী:হিন্দী চলচ্চিত্ৰ শ্ৰেণী:শ্ৰেষ্ঠ হিন্দী ছবিৰ ৰাষ্ট্ৰীয় চলচ্চিত্ৰ বঁটা বিজয়ী
বিদ্যালয়
বিদ্যালয় এটি অনুষ্ঠান য'ত বিদ্যা আহৰণ কৰা হয়। ই সাধাৰণতে মহাবিদ্যালয়লৈ যোৱাৰ আগৰ শিক্ষাদানৰ কথাহে বুজায় "বিদ্যা" (জ্ঞান) আৰু "আলয়" (স্থান) শব্দ দুটাৰ সংযোগ হৈ বিদ্যালয় শব্দটিৰ উৎপত্তি হৈছে যি বিদ্যা বিতৰণ আৰু গ্ৰহণৰ স্থান হিচাপে পৰিচিত।
সাধাৰণতে বিদ্যালয়ৰ এক বা একাধিক ভৱন থাকে। আনাহতে ভৱনবিহীন অনেক বিদ্যালয় ভাৰত, বাংলাদেশসহ আফ্ৰিকাৰ অনেক দেশত পৰিলক্ষিত হয়। ভৱনসমৃদ্ধ বিদ্যালয়ত যিসমূহ বিষয় পৰিলক্ষিত হয় সেয়া মুলতঃ:
বিদ্যালয়ত পাঠদান আৰু বিদ্যাৰ্জনৰ বিভিন্ন উপাদান ব্যৱহৃত হয়। যেনে::
তথ্য সংগ্ৰহ
শ্ৰেণী:শিক্ষা
বাপচন্দ্ৰ মহন্ত
বাপচন্দ্ৰ মহন্ত (জন্ম:১৯২৮- ) একাধাৰে সমালোচক, শংকৰী সাহিত্যৰ গৱেষক, ব্যাকৰণবিদ আদি। শংকৰদেৱক বিশ্ব সাহিত্যত প্ৰতিষ্ঠা কৰাৰ ক্ষেত্ৰত বাপচন্দ্ৰ মহন্তৰ নাম উল্লেখযোগ্য। তেখেতে অসমীয়া ভাষাৰ লগতে হিন্দী ভাষাতো সাহিত্য চৰ্চা কৰিছিল।
পৰিচয়
বাপচন্দ্ৰ মহন্তৰ জন্ম হৈছিল শিৱসাগৰ জিলাৰ গোহাঁই গাঁৱত। তেখেতে শিক্ষকতা কৰাৰ লগতে অসম ৰাষ্ট্ৰভাষা প্ৰচাৰ সমিতিৰ প্ৰচাৰক হিচাপেও কাৰ্যনিৰ্বাহ কৰিছিল। পঞ্চদশ-ষোড়শ শতিকাৰ অসমৰ শ্ৰীমন্ত শঙ্কৰদেৱ-মাধৱদেৱৰ ভক্তি-আন্দোলনৰ তাত্ত্বিক আৰু ঐতিহাসিক পটভূমিৰ আলোচনাৰ ক্ষেত্ৰত বাপচন্দ্ৰ মহন্তৰ দীৰ্ঘদিনীয়া অধ্যৱসায়ে নতুন তথ্য কিছুমানতো পোহৰ পেলাইছে। এই ক্ষেত্ৰত তেওঁৰ নামঘোষা তত্ত্বদৰ্শন (১৯৭৮) আৰু সম্পাদিত বৰগীত (১৯৯২) উল্লেখযোগ্য কৃতি বুলি পৰিগণিত হৈছে। মহন্তই বৈষ্ণৱ-সাহিত্যৰ। নানা দিশ আৰু অসমীয়া ব্ৰজাৱলী ভাষাৰ ঐতিহাসিক বিশ্লেষণো আগবঢ়াইছে। ১৯৮৫ চনত তেওঁ যোৰহাট চৰকাৰী উচ্চতৰ বহুমুখী বিদ্যালয়ৰপৰা অৱসৰ গ্ৰহণ কৰে।
তথ্যসূত্ৰ
শ্ৰেণী:অসমীয়া শিক্ষাবিদ শ্ৰেণী:মৃত ব্যক্তি
বৰ্তনী ছেদক
বৰ্তনী ছেদক (circuit breaker) হৈছে স্বয়ংক্ৰিয়ভাৱে ক্ৰিয়াশীল হৈ উঠা এটা বৈদ্যুতিক ছুইছ। শ্বৰ্ট ছাৰ্কিট বা অত্যধিক লোদে বৰ্তনী এটাইদি অতি-প্ৰৱাহ চালিত কৰে। সেই প্ৰৱাহে যাতে বৈদ্যুতিক যন্ত্ৰটো বা প্ৰণালীটো ক্ষতিগ্ৰস্ত নকৰে, তাৰ বাবে বৰ্তনী ছেদক ব্যৱহাৰ কৰা হয়। ইয়াৰ মূল কাম হৈছে বৈদ্যুতিক ত্ৰুটি এটা ধৰা পৰাৰ পাছত বৈদ্যুতিক প্ৰৱাহ প্ৰতিহত কৰা। এটা বৈদ্যুতিক ফিউজ এবাৰ ব্যৱহাৰ কৰাৰ পাছত পুনৰাই তাক ব্যৱহাৰ কৰিব নোৱাৰি। কিন্তু বৰ্তনী ছেদক এটাক স্বয়ংক্ৰিয়ভাৱে আৰু অস্বয়ংক্ৰিয়ভাৱে (manually) প্ৰণালীটোত পুন:স্থাপিত কৰি সাধাৰণ ক্ৰিয়া অব্যাহত ৰাখিব পাৰি।
নিম্ন বিভৱৰ
১০০০ ভল্টতকৈ কম ৰেটিঙৰ বৰ্তনী ছেদক সাধাৰণতে ঘৰুৱা, উদ্যোগিক ক্ষেত্ৰত ব্যৱহাৰ কৰা হয়:
নিম্ন বিভৱৰ ছেদকৰ বৈশিষ্ট্যসমূহ সাধাৰণে IEC947 ৰ দৰে আন্তৰাষ্ট্ৰীয় মানে নিৰ্ধাৰণ কৰে।
নিম্ন বিভৱৰ বৃহদাকাৰ ছেদকসমূহত বৈদ্যুতিক মটৰ থাকিব পাৰে যাৰ সহায়ত ৰিম'ট কণ্ট্ৰল পদ্ধতিৰে সেইবোৰ খোলা-মেলা কৰিব পাৰে।
তথ্যসূত্ৰ
শ্ৰেণী:বিদ্যুৎ শক্তি
কুম্মি নৃত্য
কুম্মি নৃত্য (Kummi Dance) ভাৰতৰ তামিলনাডু আৰু কেৰালাত প্ৰচলিত এবিধ লোকনৃত্য৷ সেই অঞ্চলত এই নৃত্য বেছ জনপ্ৰিয়৷ পুৰুষ-মহিলা উভয়েই এই নৃত্যত অংশগ্ৰহণ কৰে৷ তামিল পুৰুষ আৰু মহিলাই এটা বৃত্তত এই নৃত্য কৰে৷ অঞ্চল ভেদে নৃত্যৰ ধৰণ বেলেগ বেলেগ হ’ব পাৰে৷ কোনো কোনো ঠাইত ই অতি সহজ, য’ত ছন্দময় তালত হাতচাপৰি বজাই বা ঢোলৰ ছেঁৱত নচা হয়৷ আন কোনো ঠাইত নৃত্য শিল্পীসকলে বিভিন্ন ধৰণৰ কৃষি শস্য চপোৱাৰ অনুকৰণত নৃত্যৰ ভংগীমা দেখুৱায়৷ এই নৃত্যত প্ৰায়ে গীত সংযোজন কৰা হয়৷ কুম্মি নৃত্যৰ সৈতে গোৱা গীতক কুম্মি গীত বোলে৷ কুম্মি নৃত্য উৎসৱৰ সময়ত পৰিৱেশন কৰা হয়৷ এই নৃত্য শ্ৰীলংকাত থকা তামিলসকলৰ মাজতো অনুষ্ঠি হয়৷ কুম্মি গীত আধুনিক যুগত কুথিয়োত্তম উৎসৱৰ জনপ্ৰিয় সংযোজন হৈ পৰিছে৷ কুম্মি শব্দটোৰ উৎপত্তি তামিল শব্দ “কম্মাই’’ৰ পৰা হৈছে৷ কম্মাই শব্দৰ অৰ্থ হাতচাপৰি বজাই নৃত্য কৰা৷ যেতিয়া সমাজত বাদ্যযন্ত্ৰ উদ্ভাৱন হোৱা নাছিল, তেতিয়াই এই নৃত্যৰ উৎপত্তি হৈছিল৷ গতিকে, ই অতি প্ৰাচীন নৃত্য৷
নৃত্যৰ ধৰণ
নৃত্য আৰম্ভ হোৱাৰ আগতে এগৰাকী গাঁৱৰ মহিলাই জনপ্ৰিয় গীত এটা আৰম্ভ কৰে৷ লগে লগে সেই গীতত সংগত কৰিবলৈ আন কিছুমানে গীত গায় আৰু সময়ৰ প্ৰতি লক্ষ্য ৰাখিবলৈ বা গীতৰ তাল ৰাখিবলৈ গীতটি গাই গাই হাত চাপৰি বজাই যোগদান কৰে। গীত পৰিবেশন কৰে বৃত্তাকাৰে নাচি থকা মহিলাসকলে। পুৰুষসকলে যোগদান কৰিলেও তেওঁলোক বৃত্তৰ বাহিৰত থাকি আন এটা বৃত্ত গঠন কৰি নৃত্যত অংশ লয়৷ তেওঁলোকৰ প্ৰত্যেকৰে হাতত একোডাল লাঠি থাকে৷ দুই ধৰণৰ কুম্মি নৃত্যত দুই ধৰণৰ শৈলী প্ৰয়োগ কৰা হয়৷ সৰল কুম্মি নৃত্যত মহিলাসকলে বৃত্তাকাৰে থিয় হৈ ছন্দময়ভাৱে হাত চাপৰি বজাই নাচে ভৰি সঞ্চালন কৰে। নৃত্যৰ খোজবোৰো পুনৰাবৃত্তিমূলক; হাতত হাত ধৰি আগবাঢ়ি যায় আৰু কুঁজা হৈ হাত চাপৰি বজায়। এগৰাকী মহিলাই প্ৰিয় গীত এটাৰে গায়কীৰ নেতৃত্ব দিয়ে আৰু বাকীসকলে নৃত্য কৰিবলৈ লয়। প্ৰতিজনী অংশ লোৱা মহিলাই পাল পাতি গীতটিৰ এটা নতুন শাৰী গায় আৰু এইদৰে সকলোৱে ভাগৰি পৰিলে নৃত্য বন্ধ হৈ যায়। কুম্মি নৃত্যত মুখৰ ভাব প্ৰকাশেই গুৰুত্বপূৰ্ণ ভূমিকা পালন কৰে। কুম্মি নৃত্যৰ অনুশীলন আৰু পৰিৱেশন বিভিন্ন শৈলীত কৰিব পাৰি যেনে- পুনথাট্টি কুম্মি, দীপা কুম্মি, কুলাৱৈ কুম্মি, কাদিৰ কুম্মি, মুলাইপাৰী কুম্মি, ইত্যাদি।
তথ্য সূত্ৰ
শ্ৰেণী:ভাৰতৰ লোকনৃত্য
চাৰুল পৰৱ
চাৰুল পৰৱ হৈছে চাহ জনগোষ্ঠীৰ কৃষিভিত্তিক উৎসৱ। চ'ত মাহৰ পঞ্চমী, সপ্তমী আৰু নৱমী তিথিত এই উৎসৱ পালন কৰা হয়। চাহ জনগোষ্ঠীয়সকলে এই উৎসৱত নবিধ শাক একেলগে খায়। ঘৰে-ঘৰে নৃত্য-গীত গাই গৃহস্থক বছৰটোৰ বাবে আশীৰ্বাদ দিয়ে। এই পৰৱটোক মুণ্ডা খাড়িয়াসকলে 'বাতছাৱলী', মুণ্ডাৰীসকলে 'গেছেগড়', কুৰ্মীসকলে 'ৰূপবাৰেখ' আৰু গড়সকলে 'গ্ৰেডা নাচ' বুলি কয়।
‘অসমৰ চাহ জনগোষ্ঠীৰ সমাজ আৰু সংস্কৃতি’ গ্ৰন্থত উল্লেখ আছে এনেদৰে- মাঝি, ৰাউতীয়া, তেলী, মুন্দা আদি সম্প্ৰদায়ৰ লোকসকলে চ'ত বহাগ মাহত ঘৰে ঘৰে চাৰুল পূজা নামৰ উৎসৱ পালন কৰে। এই উৎসৱ দুদিনীয়াকৈ পালন কৰা হয়। প্ৰথম দিনা ন-বিধ তৰকাৰীৰে আহাৰ খোৱা "ন-খোৱা উৎসৱ" আৰু দ্বিতীয় দিনা ফুল পূজা পতা হয়। ফুল পূজাত ঘৰে ঘৰে ফুল আৰি দিয়া হয়। লগতে তেওঁলোকে নিজেও কাণত ফুল গুজি লয়। এই উৎসৱত ফাগুৱা পৰৱৰ নিচিনাকৈ ইজনে সিজনৰ গালৈ পানী, বোকা আদি ছটিয়া কৰি খেলা কৰে। এইদৰে চাৰুল পূজা পালন নকৰা কোনো-কোনোৱে ফাগুন মাহত ফাগুৱা পৰৱত সাধাৰণতে ভাগ নলয়। তেওঁলোকে বিশ্বাস কৰে যে চাৰুল পূজা নপতাকৈ ফাঁকু খেলিব নাপায়।
বিৱৰণ
অসমৰ বিভিন্ন জনজাতীয় গোষ্ঠীসমূহৰ ভিতৰত চাহ জনজাতীয় লোকসকল অন্যতম। এওঁলোক মূলতঃ চাহ বাগান আৰু কৃষিৰ লগত জড়িত। বছৰৰ বিভিন্ন মাহত এই লোকসকলে কৃষিৰ শ্ৰীবৃদ্ধি তথা জাতিটোৰ সৰ্বাংগীণ উন্নতিৰ বাবে বিভিন্ন উৎসৱ-পাৰ্বৰ্ণ আদি পালন কৰা দেখা যায়। ইয়াৰ ভিতৰত বসন্তকালত পালন কৰা এক কৃষিভিত্তিক উৎসৱৰ নাম হ’ল চাৰুল পৰৱ। চ'ত মাহৰ পঞ্চমী, সপ্তমী আৰু নৱমী তিথিত এই উৎসৱ পালন কৰা হয়।
এই সময়ছোৱাত চাহ শ্ৰমিকসকলে ঘৰে ঘৰে ন বিধ আঞ্জাৰে খোৱা লোৱাৰ আয়োজন কৰে। বিশ্বাস আছে যে এনে কৰিলে বিভিন্ন বেমাৰ আজাৰৰপৰা হাত সাৰি থাকিব পাৰি। উৎসৱৰ দিনা উপবাসে থাকি গোসাঁই ঘৰ (মাড়ৈঘৰ)-ত কুকুৰা বলি দি দেৱতাক আৰাধনা কৰে। ইয়াৰ পিছত তেওঁলোকে গাঁৱৰ আটায়ে লগ লাগি ঘৰে ঘৰে নাচি ফুৰে আৰু গৃহস্থক একোপাহ ফুল মূৰত দি মংগল কামনা কৰি আশীৰ্বাদ দিয়ে। এই দলত গাঁৱৰ মুখিয়াল ফুলধৰিয়া পাহান আৰু কটোৱালো উপস্থিত থাকে। এই উৎসৱত চাহ জনজাতিসকলৰ বিভিন্ন গোষ্ঠীৰ বিশেষকৈ ওৰাং খাড়িয়া, চাওঁতাল, মুণ্ডা, মাঝি আদিৰ লোকসকলে বৰ আস্তৰিকতাৰে সমিলমিলেৰে ভাগ লয়। চাহ জনজাতিসকলৰ ঐক্য-সংহতি, শাস্তি সম্প্ৰীতিৰ প্ৰতীক স্বৰূপ এই চাকল পৰৱযদিও বিভিন্ন সম্প্ৰাদায়ৰ লোকসকলে একেলগে এই উৎসৱ পালন কৰে তথাপি কিছুমান ৰীতি-নীতিৰ ইফাল সিফাল হোৱা দেখা যায়। মুণ্ডা, খাড়িয়াসকলৰ এই উৎসৱটোক বেওছাৱলী পৰৱবুলি কোৱা হয় আৰু তেওঁলোকে এই উৎসৱ জেঠ-আহাৰ মাহত সোণাৰ ফুলাৰ সময়ত পালন কৰে। চাহ জনজাতিসকলৰ এই বসন্তকালীন উৎসৱ চাৰুল পৰৱত বিভিন্ন খেল-ধেমালি আৰু ৰং-ৰহইচৰ আয়োজন কৰা দেখা যায়। মূলত চাহ জনজাতীয় লোকসকলৰ এই উৎসৱে অকল জনজাতীয় সংস্কৃতিয়ে নহয় সমগ্ৰ অসমীয়া সংস্কৃতিকে সমৃদ্ধিশালী কৰি তুলিছে।
তথ্যসূত্ৰ
শ্ৰেণী:ভাৰতৰ উৎসৱসমূহ
তৰণ দুৱাৰা
তৰণ দুৱাৰা (Tarun Duwara) হৈছে এগৰাকী অসমীয়া চিত্ৰশিল্পী।
জন্ম আৰু বংশ পৰিচয়
১৯২১ চনৰ ডিব্ৰুগড়ত হৈছিল।
চিত্ৰ জগতলৈ অৱদান
হেমন্ত মিশ্ৰ আৰু আশো দেৱৰ দৰে কুৰি শতিকাৰ চল্লিছৰ দশকত দুৱৰাই ছবি আঁকিছিল,তেওঁ অকাঁ "শিপিনী" তথা " তাঁতশাল" ছবিয়ে দেশৰ আন ঠাইতো চিত্ৰৰসিকৰ মন আকৰ্ষণ কৰিছিল।
মৃত্যু
১৯৯৮ চনত তেওঁৰ মৃত্যু হয়।
ভানাজা আয়েংগাৰ
ভানাজা আয়েংগাৰ (মৃত্যু-২০০১) আছিল এগৰাকী ভাৰতীয় গণিতজ্ঞ আৰু শিক্ষাবিদ। অন্ধ্ৰ প্ৰদেশত থকা তিৰুপতিস্থিত পদ্মাৱতী মহিলা বিশ্ববিদ্যালয়মৰ তেখেত উপাচাৰ্য আছিল। "অন্ধ্ৰ মহিলা সভা স্কুল অৱ ইনফৰমেটিকছ"ৰ তেখেত এগৰাকী অন্যতম প্ৰতিষ্ঠাতা আছিল। ১৯৮৭ চনত ভাৰত চৰকাৰে তেখেতক চতুৰ্থ সৰ্বোচ্চ অসামৰিক বঁটা "পদ্মশ্ৰী" আগবঢ়ায়।
জীৱনী
অবিভক্ত অন্ধ্ৰ প্ৰদেশত জন্মলাভ কৰা, ভানাজা আয়েংগাৰে তেওঁৰ প্ৰাৰম্ভিক শিক্ষা সমাপ্ত কৰিছিল হায়দৰাবাদত। ১৯৫০ চনত তেখেতে কেমব্ৰিজ বিশ্ববিদ্যালয়ৰ পৰা গণিতত উচ্চ শিক্ষা গ্ৰহণ কৰে। তাৰপিছত তেখেতে য়'গোশ্লাভিয়া, চেক শ্ল'ভাকিয়া আৰু হাংগাৰী ভ্ৰমণ কৰে। ওছমানিয়া বিশ্ববিদ্যালয়ত তেখেতে এগৰাকী অধ্যাপক হিচাপে নিজৰ কেৰিয়াৰ আৰম্ভ কৰে। সেইখন বিশ্ববিদ্যালয়ৰ দ্বাৰা স্বীকৃতিপ্ৰাপ্ত ইউনিভাৰ্ছিটি কলেজ ফ'ৰ অমেন আৰু ওছমানিয়া ওমেন'ছ কলেজ আৰু নিজাম কলেজত কৰ্মত নিয়োজিত হয়।
ওছমানিয়াত কাৰ্যনিৰ্বাহৰ সময়ত তেখেতে ১৯৫৮ চনত দিল্লী বিশ্ববিদ্যালয়ৰ পৰা গণিতত ডক্তৰেট ডিগ্ৰী অৰ্জন কৰে। ওছমানিয়া বিশ্ববিদ্যালয়ত তেখেতে এগৰাকী ৰিডাৰ, অধ্যাপক, গণিতৰ বিভাগৰ মুৰব্বীৰ দায়িত্ব পালন কৰাৰ লগতে "ইউনিভাৰ্ছিটি কলেজ ফ'ৰ অমেন"ৰ অধ্যক্ষাৰ আসনতো অধিষ্ঠিত হৈছিল। তাৰ লগতে তেখেতে উপাচাৰ্যৰ পদতো কিছুসময়ৰ কাৰণে বহে। যেতিয়া ১৯৮৩ চনত শ্ৰী পদ্মাৱতী মহিলা বিশ্ববিদ্যালয়ম স্থাপিত হয়, তেখেতেক সেইখন শিক্ষানুষ্ঠানৰ উপাচাৰ্য হিচাপে নিযুক্তি দিয়া হয়। এইটো পদত তেখেত ১৯৮৬ চনলৈকে থাকে। ওছমানিয়া বিশ্ববিদ্যালয়ৰ শিক্ষক সন্থাৰ তেখেত এগৰাকী প্ৰতিষ্ঠাপক সদস্য। "অন্ধ্ৰ মহিলা সভা"ৰ তেখেত এগৰাকী আজীৱন সদস্যা। পাছলৈ তেখেত এই অনুষ্ঠানটোৰ উপ-সভাপতি আৰু সভাপতি হয়গৈ। ১৯৯৪ চনৰ পৰা মৃত্যু পৰ্যন্ত তেখেত এই পদত অধিষ্ঠিত হৈ থাকে। শিক্ষা সম্পৰ্কে তেখেতে বহুকেইটা প্ৰবন্ধ লিখিছে।
বঁটা আৰু স্বীকৃতি
১৯৮৭ চনত ভাৰত চৰকাৰে ভানাজা আয়েংগাৰক পদ্মশ্ৰী সন্মানেৰে বিভূষিত কৰে। অন্ধ্ৰ প্ৰদেশ চৰকাৰৰ পৰা তেখেতে শ্ৰেষ্ঠ শিক্ষকৰ বঁটা লাভ কৰে। ইয়াৰ উপৰিও ৰাজীৱ গান্ধী ন্যাসৰ তেখেত এগৰাকী সভ্য।
মৃত্যু
২০০১ চনত ভানাজা আয়েংগাৰে শেষনিশ্বাস ত্যাগ কৰে। তেখেতৰ স্বামী মোহিত সেনে (এগৰাকী বাওঁপন্থী বুদ্ধিজীৱী) দুবছৰৰ আগতে মৃত্যুক সাৱটি লৈছিল।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী: ভাৰতীয় শিক্ষাবিদ শ্ৰেণী: ভাৰতীয় গণিতজ্ঞ শ্ৰেণী: ভাৰতীয় মহিলা গণিতজ্ঞ শ্ৰেণী:পদ্মশ্ৰী বঁটা বিজয়ী
জেণ্ডাৰ পাৰ্ক
জেণ্ডাৰ পাৰ্ক (Gender Park, আক্ষৰিক ভাবে 'লিংগ উদ্যান) ২০১৩ চনত কেৰালা চৰকাৰৰ দ্বাৰা স্থাপিত ৰাজ্যখনত লিংগ সমতা আৰু সৱলীকৰণৰ দিশত কাম কৰাৰ এক পদক্ষেপ। ইয়াৰ মুখ্য কাৰ্যালয় ৰাজ্যখনৰ ৰাজধানী তিৰুৱন্তপুৰমত অৱস্থিত। ইয়াৰ মুখ্য ২৪ একৰ চৌহদ চিলভাৰ হিলচ, কোজিকোড (কালিকট)ত স্থাপন কৰা হৈছে। লিংগ ন্যায়ৰ ওপৰত গুৰুত্ব দিয়াৰ সৈতে ই হৈছে নীতি বিশ্লেষণ, গৱেষণা, ওকালতি, ক্ষমতা বিকাশ, অৰ্থনৈতিক আৰু সামাজিক পদক্ষেপৰ বাবে এক উমৈহতীয়া মঞ্চ। কেৰালা চৰকাৰৰ সামাজিক ন্যায় বিভাগৰ অধীনত ইয়াক স্থাপন কৰা হৈছিল আৰু ই হৈছে বিশ্বত এনে ধৰণৰ প্ৰথম স্থান। বৰ্তমান এই পদক্ষেপ মহিলা আৰু শিশু বিকাশ বিভাগৰ অধীনত। ইয়াৰ লক্ষ্য হৈছে লিংগ সম্পৰ্কীয় কাৰ্যকলাপৰ বাবে এক মুখ্য একত্ৰীকৰণ বিন্দু হিচাপে পৰিগণিত হোৱা। শেহতীয়াকৈ ৰাষ্ট্ৰসংঘৰ মহিলা আৰু জেণ্ডাৰ পাৰ্কে উদ্যানখনক লিংগ সমতাৰ বাবে দক্ষিণ এছিয়াৰ কেন্দ্ৰ হিচাপে বিকশিত কৰিবলৈ সমান অংশীদাৰীত্ব তৈয়াৰ কৰিছে।
লক্ষ্য
জেণ্ডাৰ পাৰ্কে প্ৰাসঙ্গিক হস্তক্ষেপ সৃষ্টি কৰাৰ দিশত কাম কৰে যি বিভিন্ন লিংগ-আধাৰিত সমস্যা সমাধান কৰাত সহায় কৰে। ইয়াত চৌহদৰ ভিতৰৰ লগতে চৌহদৰ বাহিৰৰ কাৰ্যকলাপ দুয়োটা অন্তৰ্ভুক্ত আছে। ইয়াত বিভিন্ন প্ৰকল্প অন্তৰ্ভুক্ত থাকে যি হস্তক্ষেপৰ প্ৰণালী ৰচনা কৰোঁতে লিংগ লেন্স গ্ৰহণ কৰি ব্যক্তি আৰু সম্প্ৰদায়ক শক্তিশালী কৰাৰ দিশত কাম কৰে।
ইয়াৰ লক্ষ্য হৈছে লিংগ ন্যায়ৰ ক্ষেত্ৰত চৰকাৰী পদক্ষেপৰ ওপৰত প্ৰতিবেদন, মূল্যাঙ্কন আৰু পৰামৰ্শ প্ৰদান কৰি বিশেষভাৱে ৰাজ্যৰ ক্ষমতা আৰু দক্ষতা বৃদ্ধি কৰা। মহিলা আৰু শিশু বিকাশ বিভাগৰ অধীনত এক পঞ্জীভুক্ত সমাজ হিচাপে এই পৰামৰ্শবোৰ চৰকাৰে কাৰ্যকৰী কৰাটো চাবলৈ অনন্যভাৱে অৱস্থিত।
লিংগ সমতাৰ ওপৰত আন্তৰ্জাতিক সন্মিলন
২০১৫ চনৰ নৱেম্বৰ মাহত জেণ্ডাৰ পাৰ্কে ৰাষ্ট্ৰসংঘ মহিলাৰ সহযোগত আৰু ইউএনএফপিএৰ আৰ্থিক সহযোগিতাত প্ৰথমখন সন্মিলন (আইচিজিই-1) আয়োজন কৰিছিল। আইচিজিইৰ প্ৰথম সংস্কৰণে লিংগ, শাসন আৰু অন্তৰ্ভুক্তিৰ ওপৰত গুৰুত্ব আৰোপ কৰিছিল। কৰ্মশালাত অন্তৰ্ভুক্তিৰ বিষয়বোৰ গভীৰভাৱে আলোচনা কৰা হৈছিল। ইয়াত কেৰালা চৰকাৰে ট্ৰেন্সজেণ্ডাৰসকলৰ বাবে ৰাজ্য চৰকাৰৰ ২০১৫ চনৰ নীতি আৰম্ভ কৰিছিল। এই নীতি আৰম্ভণিৰ পিছত এটা পেনেলত ট্ৰেন্স সম্প্ৰদায়ৰ ব্যক্তিসকলে তেওঁলোকৰ জীৱনত নীতিটোৰ প্ৰাসংগিকতাৰ বিষয়ে মত প্ৰকাশ কৰিছিল। শেষত সন্মিলনখনৰ এখন বিবৃতি জাৰী কৰা হৈছিল আৰু বিশ্বব্যাপী প্ৰচাৰ কৰা হৈছিল।
২০২১ চনৰ ১১, ১২ আৰু ১৩ ফেব্ৰুৱাৰীত কোজিকোডৰ জেণ্ডাৰ পাৰ্ক চৌহদত 'জেণ্ডাৰ ইন চাষ্টেনেবল এণ্টাৰপ্ৰেনিয়ৰশ্বিপ এণ্ড ছ'চিয়েল বিজনেছ: দ্য মেডিয়েটিং ৰোল অৱ এমপাৱাৰমেণ্ট' শীৰ্ষক দ্বিতীয় সন্মিলন আইচিজিই-২ অনুষ্ঠিত হৈছিল। আইচিজিই ২ ৰাষ্ট্ৰসংঘ মহিলাৰ সৈতে অংশীদাৰীত্বত আয়োজন কৰা হৈছিল। গোলকীয় বৈঠকত আঠটা পূৰ্ণাংগ অধিৱেশন আৰু নটা সমান্তৰাল অধিৱেশন আছিল। তিনিদিনীয়া সন্মিলনখন কঠোৰভাৱে ক'ভিড-১৯ সুৰক্ষা বিধিৰ দ্বাৰা আয়োজিত কৰা হৈছিল। ২০খন দেশৰ ৯০ জনতকৈও অধিক বক্তাই শাৰীৰিক আৰু দূৰৱৰ্তী ভাৱে সন্মিলনত অংশগ্ৰহণ কৰিছিল। সন্মিলনখনে কাৰ্বন নিৰপেক্ষতা অৰ্জন কৰে আৰু কেৰালাৰ প্ৰথম কাৰ্বন-নিৰপেক্ষ অনুষ্ঠান হিচাপে পৰিগণিত হয়।
ইণ্টাৰনেচনেল ইনষ্টিটিউট ফৰ জেণ্ডাৰ এণ্ড ডেভেলপমেণ্ট (আইআইজিডি)- ৱাইজ ফেল'শ্বিপ
জেণ্ডাৰ পাৰ্কৰ গৱেষণা আৰু শিক্ষণ উপাদানৰ লক্ষ্য হৈছে বহুমুখী গৱেষণা, তত্ত্বাৱধান, আৰু নীতিগত হস্তক্ষেপৰ বাবে সমৰ্পিত কৰা। ইয়াৰ লক্ষ্য হৈছে নীতি নিৰ্মাতাসকলৰ বাবে উদ্ভাৱনীমূলক কিন্তু সম্ভৱ পৰামৰ্শ প্ৰদান কৰাৰ বাবে উচ্চ মানদণ্ডৰ গৱেষণা আৰু কাৰ্যকৰী ক্ষমতা বিকাশ কৰা। শিক্ষাৰ্থীসকলক লিংগ তত্ত্ব আৰু অনুশীলনৰ বিষয়ে শিক্ষিত কৰাৰ উপৰিও ইয়াৰ বৃহত্তৰ লক্ষ্য হৈছে সকলোৰে বাবে ন্যায়সঙ্গত আৰু সামগ্ৰিক সমাজ গঢ়ি তোলা।
ই ৰাষ্ট্ৰীয় আৰু আন্তঃৰাষ্ট্ৰীয় বিশ্ববিদ্যালয়সমূহৰ সৈতে অংশীদাৰীত্বত বহনক্ষম উদ্যোগত মহিলা (ৱাইএছই) ফেল'শ্বিপ কাৰ্যসূচীৰ পৰিকল্পনা কৰিছে যিটো ২০২১ চনত আৰম্ভ হ'ব। উদীয়মান মহিলা উদ্যোগীসকলৰ বাবে প্ৰয়োজনীয় আৰ্থিক সাহায্য বিচাৰি উলিওৱা আৰু তেওঁলোকৰ উদ্যোগ বৃদ্ধি কৰাৰ বাবে ৱাইএছই হৈছে এক উল্লেখযোগ্য মঞ্চ।
এই ধাৰণাটো হৈছে ওপৰোক্ত উদ্যোগীসকলক ফেল'সকলৰ আৰ্থিক সাহায্য প্ৰদান কৰা। ইয়াৰ লগতে তেওঁলোকক বিভিন্ন পৰ্যায়ৰ জৰিয়তে বহনক্ষম প্ৰকল্প গ্ৰহণকৰাৰ সকলো দিশত কঠোৰ প্ৰশিক্ষণ দিয়া হ'ব যাৰ ভিতৰত আছে আমোলাতান্ত্ৰিক, ব্যৱসায়িক প্ৰক্ৰিয়া, সৃষ্টিশীল চিন্তা, গ্ৰাহক অধিগ্ৰহণ ইত্যাদি।
আন্তৰ্জাতিক মহিলা বাণিজ্য কেন্দ্ৰ
আন্তৰ্জাতিক মহিলা বাণিজ্য কেন্দ্ৰ হৈছে এক উচ্চাভিলাষী পদক্ষেপ আৰু ই হ'ব এক প্ৰথম প্ৰকাৰৰ বাণিজ্য কেন্দ্ৰ যি ব্যৱসায়ত মহিলাসকলৰ নিৰ্দিষ্ট প্ৰয়োজনীয়তা পূৰণ কৰে। এই প্ৰকল্পটো হৈছে উদ্যোগৰ বিকাশৰ বাবে এক সুৰক্ষিত আৰু বহনক্ষম পৰিৱেশ সৃষ্টি কৰাৰ বাবে জেণ্ডাৰ পাৰ্কৰ প্ৰতিশ্ৰুতি, ব্যৱসায়, বাণিজ্য, জীৱনশৈলী, আৰু মহিলাসকলৰ বাবে এক সাংস্কৃতিক কেন্দ্ৰ।
জেণ্ডাৰ লাইব্ৰেৰী
জেণ্ডাৰ পাৰ্ক চৌহদৰ অত্যাধুনিক জেণ্ডাৰ লাইব্ৰেৰী বা লিংগ পুথিভঁৰালৰ লক্ষ্য হৈছে কাৰ্যকৰী জ্ঞান ব্যৱস্থাপনাৰ জৰিয়তে লিংগ আৰু বিকাশত বৰ্ধিত বৃত্তি সমৰ্থন কৰা। ই লিংগৰ ওপৰত স্থানীয়, ৰাষ্ট্ৰীয় আৰু বিশ্বব্যাপী জ্ঞান সংগ্ৰহ, সৃষ্টি আৰু প্ৰচাৰৰ বাবে এক ভঁৰাল।
এই পুথিভঁৰালটো লিংগ, যৌনতা আৰু নাৰীবাদী দৃষ্টিভংগী সামৰি বিভিন্ন বিষয়ৰ সাহিত্যৰ বাবে এক কেন্দ্ৰীয় প্ৰসংগ হ'ব যাতে এনে সামগ্ৰীৰ উন্নত প্ৰৱেশাধিকাৰ প্ৰদান কৰা যায়।
জেণ্ডাৰ মিউজিয়াম
জেণ্ডাৰ মিউজিয়াম বা লিংগ সংগ্ৰাহালয় হৈছে মহিলাৰ ইতিহাসৰ বিষয়ে এটা যাত্ৰা প্ৰদৰ্শন কৰাৰ এক প্ৰচেষ্টা আৰু লিংগ ইতিহাসক দৃষ্টিকোণত ৰাখিবলৈ আৰ্কাইভ হিচাপে কাম কৰা এক অনুষ্ঠান। ই কেৰালাৰ স্থিতিস্থাপক মহিলাসকলৰ ইতিহাস, তেওঁলোকৰ জীৱন্ত অভিজ্ঞতা আৰু মহিলাৰ অধিকাৰৰ ওপৰত বৃহত্তৰ আলোচনাত তেওঁলোকে কিমান অৰিহণা যোগাইছে তাৰ ওপৰত গুৰুত্ব প্ৰদান কৰে
শ্বি টেক্সি
শ্বি-টেক্সি ইয়াৰ প্ৰাথমিক অফ-কেম্পাছ উদ্যোগ। ই আন্তৰ্জাতিক ভাৱে প্ৰশংসিত চলিত প্ৰকল্প। এই প্ৰকল্পয়ে মহিলাসকলৰ অৰ্থনৈতিক সৱলীকৰণৰ ওপৰত গুৰুত্ব দিয়ে। ই হৈছে ভাৰতত এনে ধৰণৰ প্ৰথম আৰ্হি য'ত মহিলাসকল তেওঁলোকৰ বাহনৰ গৰাকী আৰু চালক। প্ৰকল্পটো গাড়ী চলোৱাৰ অগতানুগতিক বজাৰত প্ৰৱেশ কৰিছিল আৰু মহিলাসকলক আৰ্থিকভাৱে নিজৰ ভৰণপোষণৰ বাবে উদ্যোগী হোৱাত পৰিণত কৰিছিল। এই সেৱায়ে মহিলাসকলৰ জীৱিকাৰ সহায়ক হিচাপে থিয় দিয়াৰ লগতে কেৰালাৰ বহুসংখ্যক মহিলা ভ্ৰমণকাৰীক সুৰক্ষা প্ৰদান কৰিছিল। ইয়াৰ উপৰিও এই মহিলা উদ্যোগীসকলে ফ্লীট অপাৰেটৰৰ দ্বাৰা সমৰ্থিত শ্বি টেক্সি ফেডাৰেচনৰ জৰিয়তে কামবোৰ পৰিচালনা কৰে।
ইয়াৰ পিছত ই বিশ্বজুৰি কেইবাটাও সন্মান লাভ কৰিছে। ইয়াৰ ভিতৰত ভিয়েটনামৰ বিশ্ব বেংকৰ দ্বাৰা পৰিবহণত দক্ষিণ এছিয়াৰ অধ্যয়ন ভ্ৰমণত বিশেষ উল্লেখ আৰু ২০১৪ চনত ৰাজহুৱা নীতিত উদ্ভাৱনৰ বাবে মুখ্যমন্ত্ৰী বঁটা উল্লেখযোগ্য।
২০২০ চনৰ ১১ মে' তাৰিখে বৃহত্তৰ গ্ৰাহকৰ বাবে সেৱা আৰম্ভ হোৱাৰ সৈতে শ্বি টেক্সি পুনৰ মুকলি কৰা হৈছিল আৰু এই সেৱা কেৰালাৰ সকলো ১৪খন জিলালৈ সম্প্ৰসাৰিত কৰা হৈছে।
ক'ভিড-১৯ সময়ত সহায়
ক'ভিড-১৯ মহামাৰীৰ লকডাউনৰ সময়ত শ্বি টেক্সিৰ মহিলাসকলে ঔষধৰ প্ৰয়োজন হোৱা বা চিকিৎসালয়লৈ যাত্ৰা কৰিব লগা বৃদ্ধ নাগৰিকসকলক তেওঁলোকৰ সেৱা প্ৰদান কৰিছিল। এই সেয়া দৰিদ্ৰ সীমাৰেখাৰ তলৰ নাগৰিকসকলক বিনামূলীয়াকৈ আৰু আনক আধা হাৰত প্ৰদান কৰা হৈছিল। ক'ভিড-১৯ৰ পৰিস্থিতিৰ কথা মনত ৰাখি চেনিটাইজাৰ, মাস্ক আৰু সামাজিক দূৰত্বৰ দৰে পদক্ষেপ নিশ্চিত কৰি সেৱা প্ৰদান কৰা হৈছিল।
তথ্য উৎস
শ্ৰেণী:চৰকাৰী যোজনা
৩০ ছেপ্টেম্বৰ
এইদিনটোত ঘটা কেইটামান উল্লেখযোগ্য ঘটনা-
বাহ্যিক সংযোগ
শ্ৰেণী:ছেপ্টেম্বৰ শ্ৰেণী:ছেপ্টেম্বৰ শ্ৰেণী:ইংৰাজী বৰ্ষপঞ্জীৰ দিন
বিবেক ৰাম চৌধুৰী
এয়াৰ মাৰ্শ্বেল বিবেক ৰাম চৌধুৰী (Vivek Ram Chaudhary), পিভিএছএম, এভিএছএম, ভিএম বঁটা প্ৰাপ্ত ভাৰতীয় বায়ু সেনাৰ এজন বিষয়া। তেওঁ বৰ্তমান এয়াৰ মাৰ্শ্বেল হাৰজিৎ সিং অৰোৰাৰ পিছত ১ জুলাই ২০২১ তাৰিখে এয়াৰ ষ্টাফৰ ৪৮ তম উপ-প্ৰধান হিচাপে কাৰ্যনিৰ্বাহ কৰে। ২০২১ চনৰ ৩০ ছেপ্টেম্বৰত এয়াৰ চীফ মাৰ্শ্বেল ৰাকেশ কুমাৰ সিং ভদৰিয়াই অৱসৰ লোৱাৰ পিছত তেওঁক বিমান কৰ্মচাৰীৰ ২৭ তম প্ৰধান হিচাপে নিযুক্তি দিয়া হৈছে। তেওঁ আগতে ৱেষ্টাৰ্ণ এয়াৰ কমাণ্ডৰ এয়াৰ অফিচাৰ কমাণ্ডিং-ইন-চীফ (এঅচি-ইন-চি) হিচাপে কাৰ্যনিৰ্বাহ কৰিছিল।
প্ৰাৰম্ভিক জীৱন আৰু শিক্ষা
চৌধুৰী ৰাষ্ট্ৰীয় প্ৰতিৰক্ষা একাডেমীৰ প্ৰাক্তন ছাত্ৰ। তেওঁ ডিফেন্স চাৰ্ভিচেছ ষ্টাফ কলেজৰ স্নাতকো।
কেৰিয়াৰ
চৌধুৰীক ১৯৮২ চনৰ ২৯ ডিচেম্বৰত যুঁজাৰু পাইলট হিচাপে ভাৰতীয় বায়ু সেনাত নিযুক্তি দিয়া হৈছিল। তেওঁ এজন যোগ্য বিমান প্ৰশিক্ষক, আৰু ইনষ্ট্ৰুমেণ্ট ৰেটিং প্ৰশিক্ষক আৰু পৰীক্ষক। মিগ-২১ (MiG-21), মিগ-২৩এমএফ (MiG-23MF), মিগ-২৯ (MiG-29) আৰু এছইউ-৩০এমকেআই (SU-30MKI)কে ধৰি বিভিন্ন যুঁজাৰু বিমানত তেওঁৰ ৩৮০০ ঘণ্টাতকৈও অধিক উৰণৰ অভিজ্ঞতা আছে। তেওঁ মিগ-29 স্কোৱাদড্ৰনক কমাণ্ড কৰা, ফৰৱাৰ্ড বেছ কমাণ্ড কৰা আৰু পিছত বায়ু সেনা ষ্টেচন পুনেক কমাণ্ড কৰাকে ধৰি বিভিন্ন ক্ষেত্ৰ ৰখা হৈছে। তেওঁ ডিএছএছচি (DSSC) ৱেলিংটনৰ লগতে জাম্বিয়াৰ লুচাকাত ডিএছচিএছচিত (DSSC) প্ৰশিক্ষক হিচাপে কাৰ্যনিৰ্বাহ কৰিছে। তেওঁ আৰু শ্ৰীনগৰৰ বায়ু সেনা কেন্দ্ৰত মুখ্য সঞ্চালন বিষয়াৰ পদত অধিষ্ঠিত হৈছে। তেওঁৰ অন্যান্য নিযুক্তিসমূহৰ ভিতৰত আছে ডুণ্ডিগাল বায়ু সেনা একাডেমীৰ উপ-কমাণ্ডেণ্ট, আৰু সহকাৰী বিমান কৰ্মচাৰী অভিযান (বায়ু প্ৰতিৰক্ষা)।
তেওঁ সহকাৰী বিমান কৰ্মচাৰী প্ৰধান (কৰ্মচাৰী বিষয়া) আৰু পিছত নতুন দিল্লীৰ বায়ুসেনা ভৱনৰ বিমান মুখ্য কাৰ্যালয়ত উপ-বিমান কৰ্মচাৰী হিচাপে কাৰ্যনিৰ্বাহ কৰিছিল। তেওঁ অক্টোবৰ ২০১৯ ৰ পৰা জুলাই ২০২০ লৈ ইষ্টাৰ্ণ এয়াৰ কমাণ্ডত জ্যেষ্ঠ বিমান কৰ্মচাৰী বিষয়া হিচাপেও কাৰ্যনিৰ্বাহ কৰিছিল। ২০২১ চনৰ ৩০ ছেপ্টেম্বৰত এয়াৰ চীফ মাৰ্শ্বেল ৰাকেশ কুমাৰ সিং ভদৰিয়াৰ অৱসৰৰ পিছত তেওঁ বিমান কৰ্মচাৰীৰ ২৭ তম প্ৰধান হ'ব।
সন্মান
তেওঁৰ কৰ্মজীৱনত, চৌধুৰীক তেওঁৰ সেৱাৰ বাবে ২০০৪ চনত বায়ু সেনা পদক (Vayu Sena Medal), ২০১৫ চনত অতি বিশিষ্ঠ সেৱা (Ati Vishisht Seva) পদক আৰু ২০২১ চনত পৰম বিশিষ্ঠ সেৱা (Param Vishisht Seva) পদক প্ৰদান কৰা হয়।
ব্যক্তিগত জীৱন
তেওঁ নীতা চৌধুৰীৰ সৈতে বিবাহপাশত আৱদ্ধ হৈছে। তেওঁলোকৰ দুটা পুত্ৰ আছে।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:সেনা বিষয়া
ডায়েনা এডুলজি
ডায়েনা এডুলজি (জন্ম ২৬ জানুৱাৰী ১৯৫৬) এগৰাকী প্ৰাক্তন ভাৰতীয় মহিলা টেষ্ট ক্ৰিকেটাৰ। মুম্বাইত জন্ম গ্ৰহণ কৰা এইগৰাকী প্ৰভাৱশালী খেলুৱৈয়ে নিচেই কম বয়সতে ক্ৰীড়া জগতত ভূমুকি মাৰে আৰু বিভিন্ন প্ৰতিযোগিতাত অংশগ্ৰহণ কৰে। তেওঁলোক বসবাস কৰা ৰেলৱে কলনীতে প্ৰথমে ডায়েনাই এটা টেনিছ বলৰে ক্ৰিকেট খেলিবলৈ আৰম্ভ কৰিছিল। ক্ৰিকেটৰ জগত খনলৈ বদলি হোৱাৰ পূৰ্বে ডায়েনাই ৰাষ্ট্ৰীয় পৰ্যায়ত কনিষ্ঠ শাখাত টেবুল টেনিছ আৰু বাস্কেটবল খেলিছিল। পূৰ্বৰ টেষ্ট ক্ৰিকেটাৰ 'লালা অমৰনাথ'ৰ দ্বাৰা আয়োজিত ক্ৰিকেট ক্যাম্পত তেওঁ দক্ষতা অৰ্জন কৰিছিল। ডায়েনাই ভাৰতৰ হৈ ২০ খনকৈ টেষ্ট আৰু ৩৪খন অ'ডিআই খেলাৰ ৰেকৰ্ড গঢ়িছিল। ১৯৭৮ চনৰ মহিলা বিশ্বকাপত ভাৰতৰ সৰ্বকালৰ প্ৰথমটি মহিলা ক্ৰিকেট অ'ডিআই দলৰ নেতৃত্বৰ দায়িত্ব ডায়েনা এডুলজিৰ হাতত অৰ্পণ কৰা হৈছিল। কলকাতাৰ ইডেন গাৰ্ডেনত ইংলেণ্ডৰ বিৰুদ্ধে তেওঁলোকৰ এই দলটি পৰাজিত হয়। লগতে আন দুখন খেলটো নিউজিলেণ্ড আৰু অষ্ট্ৰেলিয়াৰ হাতত পৰাজয় বৰণ কৰে। ১৯৯১চনত তেওঁ অষ্ট্ৰেলিয়াৰ বিৰুদ্ধে অন্তিমখন টেষ্ট আৰু ১৯৯৩চনত ডেনমাৰ্কৰ বিপক্ষে অন্তিমখন অ'ডিআই খেলিছিল। সেই সময়ত ভাৰতত মহিলাৰ ক্ৰিকেট জনপ্ৰিয় হৈ উঠিছিল। ইয়াৰ পিছত ডায়েনাই ৰেলৱে আৰু ভাৰতীয় মহিলা ক্ৰিকেট টিমৰ হৈ খেলিছিল। ডায়েনা ধীৰ গতিৰ বাওঁহতিয়া বলাৰ আছিল। ১৯৭৫ চনত তেওঁ প্ৰথম বাৰলৈ তেওঁ জীৱনৰ প্ৰথমটো সৃংখলা খেলিছিল। ১৯৭৮ চনত তেওঁ দলৰ অধিনায়ক হয়। টেষ্টত তেওঁ তৃতীয় সৰ্বোচ্চ উইকেট লওঁতা আছিল। অৱশ্যে তেওঁৰ ব্যক্তিগত ৰেকৰ্ড কম প্ৰভাৱশালী। ১৯৮৬ চনত ভাৰতীয় দলৰ অধিনায়ক হৈ যাওঁতে ইংলেণ্ডলৰ এডুলজি লৰ্ড পেভিলিয়নত ডায়েনাৰ প্ৰৱেশ প্ৰত্যাখ্যান কৰা হৈছিল। কাৰণ ডায়েনাই প্ৰহসন কৰি MCC(Marylebone Cricket Club)ৰ পৰিৱৰ্তে MCP("male chauvinist pigs")কৰিব লাগে বুলিছিল। মহিলা টেষ্ট ইতিহাসত সকলোতকৈ অধিক সংখ্যক বল(+৫০৯৮) দিয়াৰ ৰেকৰ্ড নিজৰ পক্ষত ৰাখিবলৈ সক্ষম হৈছিল। ডায়েনাক ১৯৮৩চনত ভাৰতৰ সৰ্বকালৰ সৰ্বশ্ৰেষ্ঠ ক্ৰীড়া সম্মান অৰ্জুন বঁটা প্ৰদান কৰা হয়। ইয়াৰোপৰি ২০০২ চনত ভাৰত চৰকাৰৰ পদ্মশ্ৰী সন্মান প্ৰদান কৰা হয়। ডায়েনাই গোটেই জীৱনচোৱাত ক্ৰিকেট খেলাৰ সময়ত সমুখৰ চাৰিটাকৈ দাঁত হেৰুৱাইছে যদিও খেলৰ প্ৰতি তেওঁৰ আগ্ৰহ, বিচক্ষণতা তথা উৎসৰ্গাই উঠি অহা চামক অনুপ্ৰেৰণা জন্মাবলৈ সক্ষম হ'ব। ডায়েনা সৰ্বকালৰ সৰ্বশ্ৰেষ্ঠ ভাৰতীয় মহিলা ক্ৰিকেটাৰ বুলি গণ্য কৰা হয়। ২০১৭ চনৰ ৩০জানুৱাৰীত সন্মানীয় সৰ্বোচ্চ ন্যায়ালয়ে BCCI প্ৰশাসনৰ পেনেলত নিযুক্তি দিয়ে।
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতীয় ক্ৰিকেটাৰ শ্ৰেণী:পদ্মশ্ৰী বঁটা বিজয়ী শ্ৰেণী:অৰ্জুন বঁটা বিজয়ী
২৯ ছেপ্টেম্বৰ
বাহ্যিক সংযোগ
শ্ৰেণী:ছেপ্টেম্বৰ
শ্ৰেণী:ছেপ্টেম্বৰ শ্ৰেণী:ইংৰাজী বৰ্ষপঞ্জীৰ দিন
অসমীয়া গালি-গালাজ
অসমীয়া গালি-গালাজ, শাও-শপনি লোকভাষাৰ এক অংগ। এইসমূহ সাধাৰণতে অসমৰ গাঁওসমূহত সহজ-সৰল মানুহৰ মাজত প্ৰথমে সৃষ্টি হৈছিল। এইসমূহ সমাজত মুকলিকৈ ব্যৱহাৰ কৰাটো অবাঞ্ছনীয় বুলি ধৰা হয়। লোকসকলে খং-ৰাগ, সুখ-দুখ ইত্যাদি আৱেগসমূহ প্ৰকাশৰ বাবে এনে শব্দৰ ব্যৱহাৰ কৰিছিল। সেয়ে ইয়াক গাঁৱলীয়া শব্দ বা ইতৰ শব্দ বুলিও কোৱা হয়। শাও-শপনি, গালি-গালাজে যাদুকৰী ক্ৰিয়া সম্পাদন কৰিব পাৰে বুলি বিশ্বাস কৰা হয়। শাও-শপনি আৰু গালি-গালাজে সমাজ জীৱনৰ ৰুচিৰ পৰিচয় দিয়ে। লোক জীৱনে বিশ্বাস কৰে শাও-শপনি আৰু গালি-গালাজে অভিশাপৰ ভূমিকা পালন কৰে। শাও-শপনিৰ সৈতে বিভিন্ন শ্লীল আৰু অশ্লীল মুদ্ৰাভংগী অংগাংগীভাৱে সম্পৃক্ত। শাও-শপনিবোৰ বিভিন্নভাৱে শ্ৰেণী বিভাজন কৰিব পাৰি। এইসমূহ মানুহৰ মুখে মুখে চলি অহা। ইয়াক কোনো আনুষ্ঠানিক পদ্ধতিৰে শিকা নহয়। ইয়াৰ দ্বাৰা সমাজে মানুহৰ ব্যক্তিত্বৰ অনুমান কৰে। এই গালি বা শপনিবোৰ আক্ৰমণ সূচক। ই মানুহৰ মনঃস্তত্ত্বৰ ওপৰত ক্ৰিয়া কৰে। ইয়াৰ দ্বাৰা ব্যক্তিৰ আৱেগ অনুভূতিত প্ৰভাৱ পেলাব পাৰি।
তথ্যসূত্ৰ
শ্ৰেণী:অসমৰ ভাষা আৰু লিপি শ্ৰেণী:অসমীয়া লোকসাহিত্য‎
অক্ষয় কুমাৰ
অক্ষয় কুমাৰ (Akshay Kumar; জন্ম: ৯ ছেপ্টেম্বৰ ১৯৬৭; জন্ম নাম: ৰাজীৱ হৰি ঔম ভটিয়া) হৈছে এগৰাকী ভাৰতীয় মূলৰ কানাডিয়ান অভিনেতা, প্ৰযোজক, মাৰ্চাল আৰ্টিষ্ট আৰু টেলিভিচন ব্যক্তিত্ব যিয়ে বলিউড ছবিত কাম কৰে। ২৯ বছৰৰ বেছি কেৰিয়াৰত, কুমাৰ ১০০ টাতকৈ বেছি চলচ্চিত্ৰত অভিনয় কৰিছে। 'ৰৌস্তম' (২০১৬) ত অভিনয়ৰ বাবে শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা আৰু 'অজানাবি' (২০০১) আৰু 'গৰম মচলা' (২০০৫) ৰ বাবে দুটা ফিল্মফেয়াৰ বঁটা সহ ভালেমান বঁটা অৰ্জন কৰিছে।
কুমাৰ সৰ্বকালৰ অন্যতম সফল বলিউড অভিনেতা, তেখেত ১১৩খন ছবিত অভিনয় কৰিছ, যাৰ মাজত ৫২খন বাণিজ্যিকভাৱে সফল হৈছিল।    তেখেতেই প্ৰথম বলিউড অভিনেতা, যাৰ চলচ্চিত্ৰৰ দেশীয় মুঠ আজীৱন সংগ্ৰহসমূহৰ ২০১৩ সালৰ মাজত ২০ বিলিয়ন (২৮০ মিলিয়ন আমেৰিকান ডলাৰ) আৰু ২০১৬ চনৰ ভিতৰত ₹৩০ বিলিয়ন (৪২০ মিলিয়ন আমেৰিকান ডলাৰ) অতিক্ৰম কৰিছে। সেয়া কৰি তেখেত নিজকে হিন্দী চলচ্চিত্ৰৰ অন্যতম বিশিষ্ট অভিনেতা হিচাপে প্ৰতিষ্ঠিত কৰিছে।  নব্বৈৰ দশকত যেতিয়া তেখেত তেওঁৰ অভিনয় জীৱন আৰম্ভ কৰিছিল, তেতিয়া তেখেত মূলত একচন ছবিত অভিনয় কৰিছিল। পিছত, কুমাৰ তেওঁৰ ড্ৰামা, ৰোমাণ্টিক আৰু কমিক চৰিত্ৰত খ্যাতিও অৰ্জন কৰিছিল।
অভিনয়ৰ উপৰিও অক্ষয় কুমাৰ ষ্টাণ্ড অভিনেতা হিচাপেও কাম কৰিছে; তেখেতে প্ৰায়বোৰ তেওঁৰ চলচ্চিত্ৰসমূহত বহু বিপজ্জনক ষ্টাণ্ড অভিনয় কৰিছে, যিটো তেওঁক "ইণ্ডিয়ান জেকি চেন" উপকৃত কৰিছে। ২০০৮ চনত তেখেত 'ফিয়াৰ ফেক্টৰ: খাতৰোঁ কে খিলাড়ী' শ্ব' অনুষ্ঠানটো কৰে। ২০০৯ চনত, তেখেত 'হৰি ঔম ইণ্টাৰ্টেইনমেণ্ট' প্ৰযোজনা সংস্থা আৰু ২০১২ চনত 'গ্ৰাজিং গ'ট পিকচাৰ' প্ৰযোজনা সংস্থা প্ৰতিষ্ঠা কৰিছিল। ২০১৪ চনত, কুমাৰ টিভি ৰিয়েলিটি শ্ব' 'ডেয়াৰ টু ডাঞ্চ' আৰম্ভ কৰিছিল। ৱাৰ্ল্ড কাবাডি লিগেও তেখেত 'টীম খালচা ৱাৰিয়ৰ্চৰ' মালিক। ২০১৯ চনৰ হিচাপে, কুমাৰ বিশ্বৰ সৰ্বাধিক দৰমহা বিনোদনকাৰীসকলৰ ফোৰ্বচৰ তালিকাত আছিল, আৰু তেখেত ভাৰতত আটাইতকৈ বেছি দৰমহা পায়।
প্ৰাৰম্ভিক জীৱন আৰু পটভূমি
অক্ষয় কুমাৰ ভাৰতৰ পঞ্জাব প্ৰদেশৰ অমৃতসৰত, ('হৰি ঔম ভটিয়া' আৰু 'অৰুণা ভটিয়া)' এখন পঞ্জাবী পৰিয়ালত জন্ম গ্ৰহণ কৰিছিল। তেওঁৰ পিতা সেনা অফিচাৰ আছিল। কম বয়সৰ পৰাই অক্ষয় কুমাৰ খেল-ধেমালিত বৰ আগ্ৰহী আছিল। তেওঁৰ পিতাকেও কুস্তি উপভোগ কৰি ভাল পাইছিল। তেখেত দিল্লীৰ চাঁদনী চ'কত থাকি ডাঙৰ-দীঘল হয় আৰু পিছত তেখেত মুম্বাইলৈ গুচি আহে যেতিয়া তেওঁৰ পিতা সেনা ত্যাগ কৰি UNICEF-ৰ হিচাপ ৰক্ষক পৰিণত হয়। সোনকালেই, তেওঁৰ সৰু ভনী জন্ম গ্ৰহণ কৰিছিল আৰু পৰিয়ালটোৰ মাজত মুম্বাইৰ পঞ্জাবী অধ্যুষিত অঞ্চল কলিৱাদাত বাস কৰিছিল। তেখেত ডন বচকো স্কুলৰ পৰা স্কুলীয়া শিক্ষাৰ লগতে কাৰাটে শিকিছিল। তেখেত উচ্চশিক্ষাৰ বাবে মুম্বাইৰ গুৰু নানক খালচা কলেজত ভৰ্তি হয়, কিন্তু তেনে আগ্ৰহী নোহোৱাত তেখেত বাদ পৰে। তেখেত তেওঁৰ পিতৃক অনুৰোধ কৰিছিল যে তেখেত আৰু মাৰ্শাল আৰ্ট শিকিব বিচাৰে আৰু তেওঁৰ দেউতা তেওঁক কোনোমতে থাইলেণ্ড পঠোৱাৰ বাবে অৰ্থ সঞ্চয় কৰিছিল। কুমাৰ মাৰ্শাল আৰ্ট শিকিবলৈ বেংক’কলৈ যায় আৰু থাইলেণ্ডত থাই বক্সিং শিকিবৰ বাবে পাঁচ বছৰ তাতেই থাকিবলগা হয়। কুমাৰৰ এগৰাকী ভনীয়েক আছে, যাৰ নাম অলকা ভাটিয়া কুমাৰ যেতিয়া সৰু আছিল, তেতিয়া তেওঁৰ দেউতাই তেওঁক প্ৰশ্ন কৰিছিল যে তেখেত কি হ'ব বিচাৰে? অক্ষয় কুমাৰ অভিনেতা হোৱাৰ ইচ্ছা প্ৰকাশ কৰিছিল।
এই সময়ত, তেওঁৰ এক শিক্ষাৰ্থীৰ দেউতা, (তেখেত নিজেই এগৰাকী মডেল কো-অৰ্ডিনেটৰ) কুমাৰক মডেলিংৰ বাবে উপদেশ দিছিল যিটো শেষলৈকে এখন আচবাবপত্ৰ শ্ব’-ৰুমৰ বাবে এখন মডেলিংৰ দায়িত্ব লৈছিল। কুমাৰ কাৰ্যকৰভাৱে তেওঁৰ গোটেই মাহৰ দৰমহাতকৈ শুটিংৰ প্ৰথম দুদিনৰ ভিতৰত আৰু বেছি অৰ্থ উপাৰ্জন কৰিছিল আৰু সেই বাবে তেওঁ মডেলিং কেৰিয়াৰৰ পথ বাছি লৈছিল। তেখেত প্ৰথম প’ৰ্টফোলিঅ’ অঙ্কুৰিত কৰাবলৈ পেমেণ্ট অবিহনে ১৮ মাহ ধৰি ফ’টগ্ৰাফাৰ জয়েচ শেঠৰ সহকাৰী হিচাপে কাম কৰিছিল। তেখেত বিভিন্ন ছবিত বেকগ্ৰাউণ্ড নৃত্যশিল্পী হিচাপেও কাম কৰিছিল। এদিন ৰাতিপোৱা, তেখেত বেঙ্গালুৰুত এখন বিজ্ঞাপন শুটৰ বাবে তেওঁৰ ফ্লাইট মিচ কৰিছিল। নিজকে লৈ হতাশ হৈ তেখেত তেওঁৰ প’ৰ্টফোলিঅ’ সহ এখন চলচ্চিত্ৰ ষ্টুডিঅ’ত যায়। সেই সন্ধিয়াত কুমাৰক নিৰ্মাতা প্ৰমোদ চক্ৰবৰ্তীৰ পৰিচালিত দীদাৰ ছবিৰ প্ৰধান চৰিত্ৰত স্বাক্ষৰ কৰা হৈছিল।
১৯৯১–৯৯
কুমাৰ সুগন্ধ (১৯৯১) ত ৰাখি আৰু শান্তিপ্ৰিয়াৰ বিপৰীতত প্ৰধান অভিনেতা হিচাপে প্ৰথম অভিনয় কৰিছিল। একেখন বছৰতে, তেখেত কিশোৰ বেস পৰিচালিত নৃত্যশিল্পী-ত অভিনয় কৰিছিল, যিটো বেয়া প্ৰতিক্ৰিয়া পাইছিল। পিছৰ বছৰত তেখেত আব্বাচ মুস্তান পৰিচালিত চাচপেঞ্চ থ্ৰিলাৰ, খিলাড়ীত অভিনয় কৰিছিল তেওঁৰ যুগান্তকাৰী ভূমিকাটো ব্যাপকভাৱে বিবেচিত হৈছিল। তেওঁৰ পৰবৰ্তী মুক্তি লাভ কৰা জমচ বণ্ড অবলম্বনত ৰাজ চিপ্পিৰ পৰিচালিত গোয়েন্দা চলচ্চিত্ৰ মিঃ বণ্ড আছিল। ১৯৯২-ৰ শেষ প্ৰকাশটো দিদাৰ আছিল। এইটো বক্স অফিচত দুৰ্দ্দান্ত পাৰফৰ্ম কৰিবলৈ ব্যৰ্থ হৈছিল। ১৯৯৩ চনত তেখেত কেশু ৰামস্য পৰিচালিত দ্বিভাষিক ছবি আচানত (কন্নড়ক বিষ্ণু-বিজয়া হিচাপে প্ৰকাশিত) আৰু ড॰ বিষ্ণুবৰ্ধন, অশ্বিনী ভাভে আৰু আশুতোষ ৰাণা অভিনীত অভিনয় কৰিছিল। ১৯৯৩ চনত মুক্তি পাইছে তেওঁৰ সকলো ছবি, "দিল কি বাজী", "কায়দা কানুন", "ৱাক্ত হমাৰা হ্যাঁ" আৰু "সৈনিক" সহ বাণিজ্যিকভাৱে ভাল অভিনয় কৰিব পৰা নাই। ১৯৯৪ চনত, তেখেত দুখন ছবিত এগৰাকী পুলিচ পৰিদৰ্শকৰ ভূমিকাত অভিনয় কৰিছিল: চমীৰ মালকান পৰিচালিত হলিউড ছবি দি হাৰ্ড ৱে, মেঁ খিলাড়ী তু অনাৰী আৰু ৰাজীব ৰাই পৰিচালিত মোহৰাৰ ৰিমেক যি এই বছৰৰ আটাইতকৈ বেছি আয় কৰা চলচ্চিত্ৰৰ মাজত আছিল। বছৰৰ পিছভাগত, তেখেত য়শ চোপ্ৰা প্ৰযোজিত ৰোমাঞ্চ, ইয়ে দিল্লাগী ছবিত কাজলৰ বিপৰীত অভিনয় কৰিছিল। ছবিত তেওঁৰ ভূমিকা কুমাৰক ফিল্মফেয়াৰ বঁটা আৰু ষ্টাৰ স্ক্ৰীন বঁটা শ্ৰেষ্ঠ অভিনেতা হিচাপে প্ৰথম নাম অৰ্জন কৰিছিল। একে বছৰত, কুমাৰ সুহাগ আৰু কম বাজেটৰ একচন চলচ্চিত্ৰ এলান-ৰ নিচিনা ছবিতও সাফল্য অৰ্জন কৰিছিল। এই সকলো কৃতিত্ব, কুমাৰক বছৰৰ অন্যতম সফল অভিনেতা হিচাপে প্ৰচাৰ কৰিছিল। ১৯৯৪ চনত, তেখেত ১১খন বৈশিষ্ট্যযুক্ত ছবিত উপস্থিত হয়।
পিছৰ বছৰ, কুমাৰ উমেশ মেহৰা পৰিচালিত একচন থ্ৰিলাৰ, চবচে বড়া খিলাড়ি-ত দ্বৈত ভূমিকা পালন কৰিছিল, যটো বাণিজ্যিক সাফল্য আছিল। তেখেত খিলাড়ি ছিৰিজত সাফল্যৰ প্ৰমাণ কৰিছিল, পিছৰ বছৰ যেনে তেখেত খিলাড়ি ছিৰিজৰ চতুৰ্থ ছবিত অভিনয় কৰিছিল, খিলাড়িওঁ কা খিলাড়ি ৰেখাৰ লগত আৰু ৰুবীণা টণ্ডনৰ বিপৰীতত। ছবিখন বাণিজ্যিক সাফল্য আছিল। ছবিৰ শুটিং চলি থকা সময়ত কুমাৰ আহত হৈছিল। তেখেত আমেৰিকা যুক্তৰাষ্ট্ৰত চিকিৎসা গ্ৰহণ কৰিছে। দি ইণ্ডিয়ান এক্সপ্ৰেচৰ শুভ্ৰ গুপ্ত এক বছৰৰ শেষ পৰ্যালোচনাত লিখিছিল, "খিলাড়িওঁ কা খিলাড়িত অক্ষয় কুমাৰ যিয়ে আইচেলচ্ পেক কৰিছিল, সেই সম্পৰ্কত কোনো সন্দেহ নাই... তেখেত ষ্টিভেন চেগালৰ নিচিনা বহুখিনি চটজলদি পোনিটেলত চুলি ।, গোড়ালি দৈৰ্ঘ্যৰ দুৰ্দান্ত কোট পৰিধান কৰিছিল, ভয়ংকৰ এণ্ডাৰটেকাৰৰ লগত কুস্তি কৰিছিল আৰু ফিল্মখন লৈ গৈছে"
কুমাৰ য়শ চোপ্ৰাৰ পৰিচালিত ৰোমাঞ্চ, দিল তো পাগল হ্যাঁ (১৯৯৭), শ্বাহৰুখ খান, মাধুৰী দীক্ষিত আৰু কৰিশমা কাপুৰ অভিনীত এটা চৰিত্ৰত অভিনয় কৰিছিল, যাৰ বাবে তেখেত ফিল্মফেয়াৰ শ্ৰেষ্ঠ সহায়ক অভিনেতা বঁটাৰ বাবে তেওঁ প্ৰথম মনোনয়ন পাইছিলেন। একেখন বছৰতে, তেখেত খিলাড়ি চিৰিজৰ পঞ্চম কিস্তি ডেভিড ধাৱান পৰিচালিত কৌতুক মিঃ এণ্ড মিচেচ খিলাড়ি জুহি চাওলাৰ লগত অভিনয় কৰিছিল। চিৰিজৰ তেওঁৰ আগৰ ছবিসমূহৰ নিচিনা নহয়, এইটো বাণিজ্যিকভাবে ব্যৰ্থ হৈছিল। উল্লেখযোগ্য সাফল্য অবশ্য ৰোমাণ্টিক একশ্ব’ন ফিল্ম আফলাটুনত আৰু এটা দ্বৈত ভূমিকা লৈ আহিছিল। সমালোচক খালিদ মোহাম্মদ চলচ্চিত্ৰটোৰ সমালোচনা কৰাৰ সময়ত কুমাৰৰ প্ৰচেষ্টাৰ অনুমোদন দিছিল: "অক্ষয় কুমাৰ জীৱনত উভতি আহে। কিছুমান ভিন্ন কিছু কৰিবলৈ পিছত তেখেত এই অনুষ্ঠানত উত্থাপিত হয়"। তেখেতৰ নিম্নলিখিত প্ৰকাশসমূহ বাণিজ্যিকভাৱে অসফল হৈছিল আৰু এয়া তেখেতৰ চলচ্চিত্ৰ পেচাত এটা হেঁচা দিয়ে। ১৯৯৯ চনত, কুমাৰ ইণ্টাৰ্নেচনাল খিলাড়িত টুৱেঙ্কল খান্নাৰ বিপৰীত অভিনয় কৰিছিল। ছবিখন বক্স অফিচত গড় গ্ৰোসাৰে পৰিণত হৈছিল। সংঘৰ্ষ তথা জানোৱাৰ ছবিত তেখতৰ ভূমিকাৰ ভাবে তেখেত সমালোচকসকলৰ পৰা প্ৰশংসা লাভ কৰিছিল। প্ৰাক্তনটো বক্স অফিচত কোনো লাভ কৰিব পৰা নাই, কিন্তু পৰবৰ্তীটো বাণিজ্যিক সাফল্যত পৰিণত হৈছিল আৰু তাৰ প্ৰত্যাবৰ্তন চিহ্নিত ৰিছিল।
২০০০–০৬
২০০০ চনত কুমাৰে প্ৰিয়দৰ্শন পৰিচালনা কৰা কমেডী হেৰা ফেৰিত পাৰেশ ৰাৱাল আৰু সুনীল ছেট্টীৰ সৈতে নৃত্য কৰে। মালায়ালম ছবি ৰামজী ৰাও স্পিকিঙৰ ৰিমেক হোৱা চিনেমাখন বাণিজ্যিক সফলতাত পৰিণত হয় আৰু কুমাৰৰ কেৰিয়াৰত এক টাৰ্ণিং পইণ্ট হিচাপে প্ৰমাণিত হয়। হিন্দুস্থান টাইমছে চিনেমাখনৰ "মানৱ অৱস্থাৰ অতিৰিয়তা তীব্ৰ ভাৱে চিত্ৰগ্ৰহণ" বুলি উল্লেখ কৰিছিল। তেওঁ সেই বছৰৰ পিছত ধৰমেশ দৰ্শন পৰিচালনা কৰা ৰোমাণ্টিক নাটক ধাদকানত ও প্ৰদৰ্শন কৰিছিল। ছবিখনে বক্স অফিচত মজলীয়াভাৱে প্ৰদৰ্শন কৰিছিল কিন্তু তেওঁৰ অভিনয়ৰ বাবে কুমাৰক প্ৰশংসা কৰা হৈছিল। Rediff.comৰ সমীক্ষাত কোৱা হৈছে যে তেওঁ প্ৰমাণ কৰিছে যে তেওঁ "পৰিচালকৰ অভিনেতা" আৰু "তেওঁ তেওঁৰ ভূমিকাৰ ওপৰত কঠোৰ পৰিশ্ৰম কৰিছে" স্পষ্ট। সেই বছৰতে, তেওঁ নিৰজ ভোৰা পৰিচালিত একচন থিৰিলাৰ খিলাড়ী ৪২০-ত তেওঁৰ কিছুমান বিপদজনক ষ্টাণ্ট প্ৰদৰ্শন কৰিছিল, য'ত তেওঁ চলি থকা বিমানত আৰোহণ কৰিছিল, বায়ুত এক হেজাৰ ফুট উৰি থকা বিমানৰ ওপৰত থিয় হৈ বিমানৰ পৰা গৰম বায়ু ৰূমৰ ওপৰত জঁপিয়াই দিয়ে। পৰবৰ্তী দৃশ্যত, তেওঁক গাড়ীৰে অনুসৰণ কৰা, বুলেট ছটিওৱা, অট্টালিকাত জঁপিয়াই থকা, আৰু দেৱাল আৰোহণ কৰা দেখা যায়। চিনেমাখনত তেওঁৰ চৰিত্ৰৰ দুটা নাম আছিল আৰু তেওঁৰ ভূমিকাই মিশ্ৰিত সমীক্ষা লাভ কৰিছিল। সুক্য বাৰ্মাই লিখিছিল "নেতিবাচক ভূমিকা আৰু অক্ষয় কুমাৰে হাতেৰে নাযায়। [...] অক্ষয় ওপৰৰ ওপৰত হাস্যকৰ আৰু মূলৰ বাবে জ্বালামুখী। অৱশ্যে, তেওঁ সংযমী আৰু সভ্য আৰু কোমল আংকল হিচাপে এক ভাল প্ৰদৰ্শন পৰিস্থিত কৰে"। কিন্তু স্ক্ৰীণৰ পদ্মৰাজ নায়াৰে বিশ্বাস কৰিছিল যে ই আছিল "তেওঁৰ কেৰিয়াৰৰ সৰ্বশ্ৰেষ্ঠ প্ৰদৰ্শন"।
২০০১ চনত তেওঁৰ প্ৰথম মুক্তি আছিল সুনিল দৰ্শন পৰিচালনা কৰা নাটক এক ৰিষ্টঃ দি বণ্ড অৱ লাভ। চিনেমাখনত কৰা প্ৰদৰ্শনৰ বাবে কুমাৰক প্ৰশংসা কৰা হৈছিল। তাৰ পিছত তেওঁ আবাব মছলান পৰিচালনা কৰা ছবি অজনাবিত নেতিবাচক ভূমিকা পালন কৰিছিল। ছবিখন Rediff.com সময়ত সৰিতা তাঁৱাৰে কুমাৰক ছবিখনৰ "চমৰ্চা পেকেজ" বুলি কৈছিল। তেওঁ কৈছিল যে তেওঁ "বেয়া লোক হিচাপে সম্পূৰ্ণ নিয়ন্ত্ৰণত" আছিল। চিনেমাখনে তেওঁক শ্ৰেষ্ঠ খলখলৰ প্ৰথম ফিল্মফৰ বঁটা আৰু ঋণাত্মক ভূমিকাত প্ৰদৰ্শনৰ বাবে আই আই এ বঁটা ২০০২ লাভ কৰে। upright|thumb|হেই বেবি, ২০০৭-ৰ ছেটত কুমাৰ ২০০২ চনত তেওঁৰ প্ৰথম মুক্তি আছিল ধৰমেশ দৰ্শন পৰিচালনা কৰা ৰোমাণ্টিক নাটক হান মেইন ভী পইয়াৰ কিয়া। তেওঁ বিপুল অৰুতলাল শ্বাহ আৰু শৰং দেব পাণ্ডিত পৰিচালনা কৰা হেচটেচিনেচিনে অমিতভ বচ্চন, অৰ্জুন ৰামপাল, আদ্য পাঁচোলি, সুষ্মিতা সেন আৰু পাৰেশ ৰাৱলত অন্ধ ব্যক্তি হিচাপে ভূমিকা পালন কৰিছিল। ছবিখনত তেওঁৰ প্ৰদৰ্শন সমালোচনাৰ ভাৱে প্ৰশংসা কৰা হৈছিল।  তাৰ পিছত তেওঁ বিক্ৰম ভট্ট পৰিচালনা কৰা কমাডী আৱাৰা পাগাল দিৱানাত প্ৰদৰ্শন কৰে। Rediff.com কৰা সমীক্ষাত উল্লেখ কৰা হৈছে যে হেৰা ফেৰী, এক ৰিস্তা – দি বণ্ড অফ লাভ আৰু আনখনে দেখা তেওঁৰ গৌৰৱ আৰু তীব্ৰতা "সন্ধানহিন যেন লাগে"। তেওঁৰ বছৰটোৰ অন্তিমখন ছবি আছিল ৰাজকুমাৰ কোহলী পৰিচালনা কৰা অতিপ্ৰাকৃত বিভ্ৰান্ত ছবি জানী দুশ্মানঃ এক অনুকি কাহিনী ৰ কাষত মনিচা কৈৰালা, সুনীল ছেট্টী, চানি দেউল, আফতাব শিবদসানী, আৰ্শদ ৱাৰ্ছি, আদ্য পাঁচোলি আৰু আৰমান কোহলী। ছবিখন কোহলী ৰ পূৰ্বৰ ছবি নাগইনৰ ৰিমেক আছিল আৰু সমালোচকৰ পৰা বেছিভাগ নেতিবাচক সমীক্ষা লাভ কৰিছিল।  তৰণ আদাৰে লিখিছিল "কেৱল মুনীশ[আৰমান] কোহলী আৰু অক্ষয় কুমাৰে প্ৰভাৱ ত্যাগ কৰে"। ২০০৩ চনত তেওঁ সুনিল দৰ্শনৰ একশ্বন ছবি তালাছ: The Hunt Bunges ত কাৰ্যক্ষম কৰে... বিপৰীত কৰীণা কাপুৰ। চিনেমাখন পৰ্দাত, তৰণ আদাৰ্শলিখিছিল "অক্ষয় কুমাৰ সাধাৰণ ম'হ। ভূমিকাটোৱে তেওঁক আন কিবা চেষ্টা কৰাৰ সুযোগ প্ৰদান কৰে"। তাৰ পিছত তেওঁ প্ৰিয়ংকা চোপ্ৰা আৰু লৰা দত্তৰ সৈতে ৰাজ কানৱাৰ পৰিচালনা কৰা ৰোমাণ্টিক নাটক আণ্ডজত প্ৰদৰ্শন কৰে। ছবিখনে সমালোচকৰ পৰা মিশ্ৰিত সমীক্ষা লাভ কৰে, কিন্তু বক্স অফিচত বাণিজ্যিক সফলতা আৰু ২০০৩ চনৰ প্ৰথম সৰ্বজনীন হিট হিচাপে পৰিগণিত হয়।
২০০৪ চনত কুমাৰে অমিতভ বচ্চন, অজয় দেবগন আৰু ঐশ্বৰ্য ৰায়ৰ সৈতে ৰাজকুমাৰ সম্প্ৰতিৰ একচন নাটক থ্ৰিলাৰ খাকীত প্ৰদৰ্শন কৰিছিল। কুমাৰে এজন ক্ষতিগ্ৰস্ত, নৈতিকভাৱে দেউলুৱা পুলিচ ইন্সপেক্টৰ শেখৰ বাৰ্মা ৰ ভূমিকাত ভূমিকা পালন কৰিছিল যি এজন অভিযুক্ত পাকিস্তানী আৰক্ষী ৰক্ষক ড. ইকবাল আনছাৰী (অতুল কুলকাৰ্ণীৰ দ্বাৰা পালন কৰা) এজন অভিযুক্ত পাকিস্তানী আৰক্ষী ৰক্ষাকৰ্তা ড. ইকবাল আনছাৰীক মহাৰাষ্ট্ৰৰ এখন দূৰৱৰ্তী চহৰৰ পৰা মুম্বাইলৈ স্থানান্তৰ কৰাৰ অভিযানৰ সময়ত নিজকে সলনি কৰে। ছবিখন আৰু কুমাৰৰ অভিনয়ৰ ইতিবাচক পৰ্বণ কৰিছিল সমালোচনাৰ দ্বাৰা।  চিনেমাখনত তেওঁৰ ভূমিকাৰ বাবে তেওঁক ফিল্মফৰ শ্ৰেষ্ঠ সহ অভিনেত্ৰী বঁটাৰ বাবে মনোনীত কৰা হৈছিল। <!-- His other releases included Dileep Shukla's crime film Police Force: An Inside Story. He starred alongside Raveena Tandon, Amrish Puri and Raj Babbar. The film's production was delayed following the break-up of the lead actors Tandon and Kumar. Upon release it received negative reviews from critics. Next, Kumar played Hari Om Patnaik, an IPS officer in Madhur Bhandarkar-directed Aan: Men at Work. He starred in David Dhawan-directed romantic comedy Mujhse Shaadi Karogi alongside Salman Khan and Priyanka Chopra. He played the role of Sunny, Sameer (played by Khan)'s roommate who pursuits Rani (played by Chopra)-Sameer's love interest. The film received positive reviews. Taran Adarsh praised Kumar and wrote "Akshay Kumar is a revelation [...] he surpasses his previous work. His timing is fantastic and the conviction with which he carries off the evil streak in his personality is bound to be talked-about in days to come." His performance in the film earned him his third nomination for supporting actor at the Filmfare Awards as well as a nomination for best comic role. His other films included Abbas-Mustan directed Aitraaz and S M Iqbal's Meri Biwi Ka Jawaab Nahin. In the former, Kumar played against type as a worker wrongly accused of sexual harassment by his female boss played by Chopra. According to the directors, Aitraaz was inspired by National Basketball Association player Kobe Bryant (who was accused of rape by a fan); and the film's development began when they read about his sexual-assault case in the newspapers. Talking about the character Kumar said that it is realistic and could be described as a "new-age metrosexual" man. He added that Aitraaz was the boldest film he had done. In the latter he starred opposite Sridevi. The film was shot in 1994 but was released in 2004 after a delay of 10 years.
The next year Kumar starred in Dharmesh Darshan-directed romantic drama musical film Bewafaa opposite Kareena Kapoor. He played the role of Raja, an aspiring musician who pursues his love interest Anjali (played by Kareena Kapoor) even after she is married to Aditya Sahai (played by Anil Kapoor). The film received mixed reviews from film critic but Kumar was praised for his acting. Anupama Chopra of India Today wrote that "Kareena Kapoor and Kumar stand out." Taran Adarsh wrote "Akshay Kumar does well in a role that fits him like a glove." Later that year he acted in Vipul Amrutlal Shah's family drama Waqt: The Race Against Time alongside Amitabh Bachchan, another Priyadarshan-directed comedy Garam Masala alongside John Abraham. Waqt: The Race Against Time was a family drama film. The film and Kumar's acting received mixed reviews. Vishal D'Souza wrote "Akshay shoulders an author-backed role, carrying more of the film's emotional baggage though he is distinctly uncomfortable in the soppy-weepy scenes." The films succeeded at the box office and his performance in the latter earned him his second Filmfare Award, for Best Comedian. His other films included Vikram Bhatt-directed action comedy romance film Deewane Huye Paagal and Suneel Darshan directed romantic drama Dosti: Friends Forever. In the former he starred alongside Shahid Kapoor, Sunil Shetty and Rimi Sen while in the latter he starred alongside Kareena Kapoor and Bobby Deol. Both of these films received positive reviews.
Kumar's first release of 2006 was Rajkumar Santoshi-directed drama Family - Ties of Blood followed by Suneel Darshan's Mere Jeevan Saathi and Raj Kanwar's Humko Deewana Kar Gaye. Next, he starred in a sequel to Hera Pheri titled Phir Hera Pheri. As was the former, the sequel became a huge success at the box office. Later that year he starred alongside Salman Khan and Preity Zinta in the Shirish Kunder-directed romantic musical film Jaan-E-Mann. The film was a well anticipated release, and despite receiving positive reviews from critics, did not do as well as expected at the box office. The film received mostly negatively reviews. Vidya Pradhan of Rediff.com called it a "bizarre movie." Though the film under-performed, his role as a shy, lovable nerd was praised. He ended the year with Priyadarshan's comedy murder mystery film Bhagam Bhag. He starred alongside Lara Dutta, Govinda and Paresh Rawal and played the character of a theatre actor. The film received mixed reviews and Rediff.com called Kumar the real hero of the film. The film was commercially successful. The same year, he led the Heat 2006 world tour along with fellow stars Saif Ali Khan, Preity Zinta, Sushmita Sen and Celina Jaitley. -->
তথ্য সংগ্ৰহ
শ্ৰেণী:কানাডাৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় অভিনেতা শ্ৰেণী:পদ্মশ্ৰী বঁটা বিজয়ী শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:ফিল্মফেয়াৰ বঁটা বিজয়ী
ছাউপড়ী
ছাউপড়ী (Chhaupadi) নেপালৰ এক প্ৰকাৰৰ ঋতুস্ৰাৱৰ লগত জড়িত প্ৰথা বা আচাৰ। এই প্ৰথা অনুসৰি মহিলা আৰু কিশোৰীসকলৰ ঋতুস্ৰাৱৰ সময়ত স্বাভাৱিক পাৰিবাৰিক কাৰ্যকলাপত অংশগ্ৰহণ কৰাত বাধা দিয়া হয়। কিয়নো ঋতুমতী মহিলাক "অশুদ্ধ" বুলি গণ্য কৰা হয়। ছাউপড়ী মুখ্যতঃ নেপালৰ পশ্চিম অংশত প্ৰচলিত। এই সময়ত মহিলাসকলক ঘৰত বাস কৰাৰ পৰা নিষিদ্ধ কৰা হয় আৰু তেওঁলোকৰ ঋতুস্ৰাৱৰ ম্যাদৰ সময়ত গোহালি (মুখ্যতঃ নেপালৰ পশ্চিম অঞ্চলত প্ৰচলিত) বা ঋতুস্ৰাৱৰ জুপুৰী বুলি জনাজাত অস্থায়ী বাসস্থানত বাস কৰিবলৈ বাধ্য কৰোৱা হয়। নেপালত সন্তান জন্মৰ ফলতো একে ধৰণৰ আচাৰ মানি চলা হয়। ঋতুস্ৰাৱৰ সময়ত মহিলা আৰু ছোৱালীসকলক দৈনন্দিন জীৱনৰ ঘটনাত অংশগ্ৰহণ কৰা আৰু তেওঁলোকৰ সম্প্ৰদায়ৰ সৈতে বাৰ্তালাপ কৰাত বাধা আৰোপ কৰা হয়।
উৎপত্তি
ছাউপড়ী প্ৰথা এক অন্ধবিশ্বাসৰ পৰা উদ্ভৱ হৈছে। এই অন্ধবিশ্বাস অনুসৰি ঋতুস্ৰাৱৰ ফলত মহিলাসকল অস্থায়ীভাৱে অশুদ্ধ হৈ পৰে বুলি বিশ্বাস কৰা হয়। এই অন্ধবিশ্বাস এটা পৌৰাণিক কাহিনীৰ পৰা উদ্ভৱ হৈছিল। এই কাহিনী মতে দেৱৰাজ ইন্দ্ৰয়ে নিজৰ ওপৰত থকা অভিশাপ বিতৰণ কৰাৰ উপায় হিচাপে মহিলাৰ ঋতুস্ৰাৱ সৃষ্টি কৰিছিল। ইয়াৰ লগতে জনবিশ্বাস মতে এইটো ধাৰণা কৰা হয় যে যদি ঋতুস্ৰাৱ হোৱা মহিলায়ে গছ স্পৰ্শ কৰে, তেন্তে ই পুনৰ কেতিয়াও ফল প্ৰদান নকৰে; যদি তেওঁ গাখীৰ খায়, সেই গৰুৱে আৰু গাখীৰ নিদিয়ে; যদি তেওঁ কিতাপ এখন পঢ়ে, তেন্তে শিক্ষাৰ দেৱী সৰস্বতীৰ খং উঠিব; যদি তেওঁ এজন পুৰুষক স্পৰ্শ কৰে, পুৰুষজন অসুস্থ হ'য় ইত্যাদি।
প্ৰাথমিকভাৱে পশ্চিম নেপালৰ গ্ৰাম্য অঞ্চলত এই প্ৰথা অব্যাহত আছে যদিও ইয়াক কিছু পৰিমাণে নগৰাঞ্চলতো দেখা যায়। ইয়াক দাদেলধুৰা, বৈতাদি আৰু দৰচুলাত 'চু' বা 'বাইৰুনু', আচ্ছামত 'ছাউপড়ী', আৰু বজাং জিলাৰ 'চৌকুল্লা' বা 'চৌকুড়ী' বুলিও কোৱা হয়।
বৰ্ণনা
এই পৰম্পৰা কিশোৰী এগৰাকীৰ প্ৰথম ঋতুস্ৰাৱৰ আৰম্ভণিৰ পৰা আৰম্ভ হয়। কিশোৰী এগৰাকীৰ প্ৰথম ঋতুস্ৰাৱৰ সময়ত তেওঁ চৈধ্য দিনলৈকে গোহালিত থাকে। তাৰ পিছত তেওঁৰ ৰজোনিবৃত্তিত উপনীত নোহোৱালৈকে প্ৰতিটো ঋতুচক্ৰৰ সময়ত গোহালি বা ঋতুস্ৰাৱৰ জুপুৰীত অতিবাহিত কৰিব লাগে। ইয়াৰ উপৰিও মহিলাসকলে সন্তান জন্ম দিয়াৰ পিছত তেওঁলোকে তেওঁলোকৰ সন্তানৰ সৈতে দুসপ্তাহলৈকে গোহালিটোত থাকিব লাগে।
এই প্ৰথা মতে ঋতুস্ৰাৱ হোৱা মহিলা আৰু ছোৱালীসকল তেওঁলোকৰ পৰিয়ালৰ পৰা বিচ্ছিন্ন হৈ থাকিব লাগে আৰু তেওঁলোকক ঘৰ, পাকঘৰ, বিদ্যালয় আৰু মন্দিৰত প্ৰৱেশ কৰিবলৈ নিষেধ কৰা হয়। এই সময়ছোৱাত সেইবোৰ প্ৰায়ে ঋতুস্ৰাৱৰ জুপুৰী বুলি কোৱা কাঠ বা শিলৰ পৰা তৈয়াৰ কৰা কিছুমান অস্থায়ী গৃহত তেওঁলোকক থাকিবলৈ দিয়া হয়। কিছুমান স্থানত মহিলাসকলে ঘৰৰ সৈতে সংলগ্ন এটা পৃথক কোঠাত তেওঁলোকৰ পৰিয়ালৰ পৰা বিচ্ছিন্ন হৈ থাকিব পাৰে। বিশেষকৈ অব্যৱহৃত সঁজুলি ৰখা গুদাম ঘৰত তেওঁলোকক থাকিবলৈ দিয়া হয়। ইয়াত মহিলাসকলে প্ৰায়ে কেৱল এখন কম্বল লৈ মজিয়াত শোৱে। তেওঁলোকে পৰিয়ালৰ সদস্যসকলক বিশেষকৈ পুৰুষ পৰিয়ালৰ সদস্যসকলক স্পৰ্শ কৰাত নিষেধ আৰু খাদ্য আৰু পানী তেওঁলোকলৈ এনেদৰে প্ৰেৰণ কৰা হয় যাতে সেয়া তেওঁলোকে স্পৰ্শ কৰিব নোৱাৰে। ঋতুস্ৰাৱ হোৱা মহিলাসকলক পৰিয়ালৰ, ধৰ্মীয় বা সামাজিক অনুষ্ঠানত অংশগ্ৰহণ কৰাত বাধা দিয়া হয়। ইয়াৰ লগতে মন্দিৰলৈ যোৱা বা বিয়ালৈ যোৱা, আৰু ছোৱালীসকলক বিদ্যালয়লৈ যোৱাত বাধা দিয়া হয়।
ঋতুস্ৰাৱ হোৱা মহিলাসকলক গাখীৰ, দৈ, মাখন, মাংস আৰু অন্যান্য পুষ্টিকৰ খাদ্য খোৱাত বাধা দিয়া হয়। সাধাৰণতে তেওঁলোকৰ অশুদ্ধতাৰ ফলত গৰুবোৰ অসুস্থ হ'ব বুলি এইবোৰ খাদ্য তেওঁলোকক দিয়া নহয়। ঋতুস্ৰাৱৰ সময়ত সাধাৰণ আহাৰ হিচাপে শুকান খাদ্য, নিমখ আৰু চাউল দিয়া হয়। ঋতুস্ৰাৱহোৱা মহিলাসকলক সামূহিক পানীৰ উৎস ব্যৱহাৰ কৰা বা গা ধোৱা বা কাপোৰ ধোৱাৰ দৰে দৈনন্দিন কাৰ্য সম্পাদন কৰাত বাধা দিয়া হয়।
ছাউপড়ীৰ সময়ত সামাজিক বিচ্ছিন্নতা স্বত্বেও মহিলাসকলে ঋতুস্ৰাৱৰ সময়ত প্ৰায়ে পথাৰত কাম কৰিব লাগে।
স্বাস্থ্য আৰু সুৰক্ষাৰ বিপদাশংকা
এই প্ৰথাৰ অনুশীলন কৰোঁতে মহিলাসকল একাধিক স্বাস্থ্য আৰু সুৰক্ষাৰ বিপদাশংকাৰ সন্মুখীন হয়। জুপুৰীবোৰ প্ৰায়ে দুৰ্বলভাৱে নিৰ্মাণ কৰা হয় আৰু তাপ বা বায়ু চলাচলৰ উপযুক্ত ব্যৱস্থা নাথাকে। ইয়াৰ ফলত মহিলাসকল বছৰৰ বেছিভাগ সময়ত অত্যধিক উষ্ণতাত থাকিবলগীয়া হয়। ইয়াক অনুশীলন কৰোঁতে মহিলাৰ নিউমোনিয়া বা ডায়েৰিয়াৰ দৰে ৰোগ হোৱাৰ আশংকা থাকে আৰু লগতে সাপ আৰু অন্যান্য জন্তুৰ দ্বাৰা আক্ৰমণ হোৱাৰ সম্ভাৱনাও থাকে। যদি এগৰাকী মহিলাই শীতকালত গৰম ৰাখিবলৈ কুটিটোত জুই জ্বলায় তেন্তে তেওঁ শ্বাসৰুদ্ধ হোৱাৰ আশংকা অধিক। ছাউপড়ীৰ অনুশীলন কৰোঁতে মহিলাসকলকো ধৰ্ষণ কৰা হৈছিল।  ইয়াৰ উপৰিও ৰাণাভাতৰ এক অধ্যয়নত নেপালৰ বৰদিয়া আৰু কাইলালি প্ৰদেশত ১২-৪৯ বছৰ বয়সৰ মহিলাৰ এই প্ৰথাৰ সময়ছোৱাত ডিচুৰিয়া আৰু জননাংগৰ খজুৱতিৰ দৰে প্ৰজনন স্বাস্থ্যজনিত সমস্যা দেখা গৈছিল।
প্ৰতি বছৰে এই প্ৰথা অনুসৰণ কৰোঁতে বহুতো মহিলা আৰু কিশোৰীৰৰ মৃত্যু হয়। বিশেষকৈ নেপালৰ মধ্য-পশ্চিম অঞ্চলত সংঘটিত বহুতো মহিলাৰ মৃত্যু এই জুপুৰীবোৰৰ ব্যৱহাৰৰ সৈতে পোনপটীয়াকৈ সম্পৰ্কিত। ইয়াৰ মুখ্য কাৰণবোৰৰ ভিতৰত জন্তুৰ দ্বাৰা আক্ৰমণ, বৃশ্চিক বা সাপৰ দংশন আৰু সংচাৰী ৰোগ উল্লেখযোগ্য। ছাউপড়ীৰ ফলত হোৱা মৃত্যুৰ উদাহৰণস্বৰূপে:
ছাউপড়ী বিৰুদ্ধে ৰাজহুৱা পদক্ষেপ
এই প্ৰথাৰ সৈতে যুঁজিবলৈ সম্প্ৰদায় আৰু সাংগঠনিক পৰ্যায়ৰ কাৰ্য বিদ্যমান। ২০১৯ চনৰ জানুৱাৰী মাহত স্থানীয় কৰ্তৃপক্ষই বাজুৰাত ঋতুস্ৰাৱৰ জুপৰি ধ্বংস কৰাৰ দাবী জনাইছিল। বাজুৰা পৌৰসভাত অন্তৰ্গত এগৰাকী মহিলা আৰু তেওঁৰ দুই সৰু পুত্ৰৰ এটা এনে জুপুৰীত মৃত্যু হোৱাৰ ফলত তেওঁলোকে এই পদক্ষেপ গ্ৰহণ কৰিছিল। ইয়াৰ ফলত ৬০টা এনে জুপুৰী আঁতৰোৱা হয় আৰু অধিক অপসাৰণৰ বাবে টহল দিবলৈ আইন প্ৰৱৰ্তনকাৰীসকলক মোতায়েন কৰা হয়।
আইন
২০০৫ চনত নেপালৰ উচ্চতম ন্যায়ালয়ে ছাউপড়ীক অবৈধ ঘোষণা কৰিছিল। কিন্তু নেপালৰ বহু অঞ্চলত এই পৰম্পৰা বৰ্তমানেও বৰ্তি আছে। ২০১৭ চনত নেপালে ঋতুস্ৰাৱৰ সময়ত মহিলাসকলক নিৰ্বাসিত কৰিবলৈ বাধ্য কৰা লোকসকলক তিনি মাহলৈকে কাৰাবাস বা ৩,০০০ নেপালী টকাৰ জৰিমনা বিহিবলৈ শাস্তি প্ৰদান কৰি এখন আইন গৃহীত কৰিছিল। অৱশ্যে নতুন আইন কাৰ্যকৰী হোৱাৰ পাঁচ মাহলৈ অৰ্থাৎ ২০১৮ চনৰ আগষ্ট মাহলৈ ইয়াক মানি চলা সকলৰ বিৰুদ্ধে কোনো গোচৰ ৰুজু কৰা হোৱা নাই।  ২০১৮ চনৰ শেষৰ ফালে দেশৰ পশ্চিম প্ৰান্তৰ জিলা চৰকাৰসমূহে এতিয়াও এই প্ৰথা মানি চলা নাগৰিকসকলক ৰাষ্ট্ৰ সমৰ্থিত সেৱা কৰ্তন কৰিবলৈ আৰম্ভ কৰি ইয়াক ৰোধ কৰিবলৈ চেষ্টা কৰিছিল।
তথ্য উৎস
শ্ৰেণী:অন্ধবিশ্বাস